Ειρηνισμός και Αντίρρησις της Συνειδήσεως—Υπάρχει Διαφορά; — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw51 1/5 σ. 135-141\nΕιρηνισμός και Αντίρρησις της Συνειδήσεως—Υπάρχει Διαφορά;\nΠΩΣ ΕΚΕΙΝΟΙ ΠΟΥ ΕΧΟΥΝ ΚΑΜΕΙ ΕΥΧΗΝ ΑΠΟΔΙΔΟΥΝ Ο,ΤΙ ΟΦΕΙΛΕΤΑΙ\nΟΙ ΔΙΑΚΟΝΟΙ ΤΟΥ ΕΥΑΓΓΕΛΙΟΥ ΚΑΙ ΟΙ ΠΡΕΣΒΕΙΣ ΕΞΑΙΡΟΥΝΤΑΙ\nΜΙΑ ΠΑΓΓΗΙΝΗ ΑΔΕΛΦΟΤΗΣ\n1. Πώς δείχνομε θάρρος συνειδήσεως; Γιατί εμείς, και σαν ποιον;\nΤΟ ΝΑ ΕΧΗ ένα άτομο αγαθή συνείδησι προς τον Θεό, δεν είναι κάτι που το καθιστά ασθενικό ή δειλό πλάσμα. Οι μάρτυρες του Ιεχωβά εκδηλώνουν θάρρος ακολουθώντας τη συνείδησί τους σ’ αυτούς τους πολεμικούς καιρούς. Οφείλεται μόνο σε λόγους συνειδήσεως το ότι προσωπικώς και νομικώς διετύπωσαν ενώπιον των στρατολογικών συμβουλίων την αντίρρησί τους να συμμετάσχουν στις ένοπλες συγκρούσεις και τα αμυντικά προγράμματα των κοσμικών εθνών. Με την πορεία αυτή οι συνειδήσεις των δεν διαστρέφονται, αλλά εκπαιδεύονται σε ό,τι είναι ορθό, διότι εκπαιδεύονται σύμφωνα με τις Γραφές, τον λόγον του Θεού. Μαζί με τον απόστολο Παύλο αυτοί λέγουν: «Εις τούτο εγώ σπουδάζω, εις το να έχω άπταιστον συνείδησιν προς τον Θεόν και προς τους ανθρώπους διαπαντός.» (Πράξεις 24:16) Έτσι οι συνειδήσεις των είναι καθαρές, αδιάφορο πώς μπορεί να τις κρίνουν οι μιλιταριστικές διάνοιες του κόσμου τούτου.\n2. Σε ποια ομιλία ισχυρίζονται ότι πιστεύουν οι επίσημοι; Τι αυτή περιέχει;\n2 Καλά, λοιπόν, αν δεν είναι ειρηνισταί, ποιους Γραφικούς λόγους προέβαλαν για ν’ αρνηθούν κάθε συμμετοχή στον διεθνή πόλεμο; Επανειλημμένως ο πρόεδρος των Ηνωμένων Πολιτειών Τρούμαν είπε ότι πιστεύει στην «επί του όρους ομιλία» και ότι θέλει να γνωρίση ο κόσμος ότι οι Αμερικανοί πιστεύουν στην επί του όρους ομιλία. Οι μάρτυρες του Ιεχωβά έχουν πεποίθησι ότι ο Αμερικανός πρόεδρος και οι συνάδελφοι του εννοούν ολόκληρη την ομιλία. Γιατί; Επειδή αυτή περιλαμβάνει όχι μόνο τον λεγόμενον «Χρυσούν Κανόνα» αλλά και τα ακόλουθα λόγια του Ιησού: «Ηκούσατε ότι ερρέθη, “Οφθαλμόν αντί οφθαλμού, και οδόντα αντί οδόντος.” Εγώ όμως σας λέγω, να μη αντισταθήτε προς τον πονηρόν· αλλ’ όστις σε ραπίση εις την δεξιάν σου σιαγόνα, στρέψον εις αυτόν και την άλλην· και εις τον θέλοντα να κριθή μετά σου, και να λάβη τον χιτώνά σου, άφες εις αυτόν και το ιμάτιον· και αν σε αγγαρεύση τις μίλιον έν, ύπαγε μετ’ αυτού δύο. Εις τον ζητούντα παρά σου δίδε· και τον θέλοντα να δανεισθή από σου μη αποστραφής. Ηκούσατε ότι ερρέθη, “Θέλεις αγαπά τον πλησίον σου,” και μίσει τον εχθρόν σου. Εγώ όμως σας λέγω, Αγαπάτε τους εχθρούς σας, ευλογείτε εκείνους οίτινες σας καταρώνται, ευεργετείτε εκείνους οίτινες σας μισούσι, και προσεύχεσθε υπέρ εκείνων οίτινες σας βλάπτουσι και σας κατατρέχουσι· δια να γείνητε υιοί του Πατρός σας του εν τοις ουρανοίς, διότι αυτός ανατέλλει τον ήλιον αυτού επί πονηρούς και αγαθούς, και βρέχει επί δικαίους και αδίκους.»—Ματθαίος 5:1, 2, 38-45.\n3. Εδίδασκε εκεί ο Ιησούς ειρηνισμό; Πώς επρόκειτο να γίνεται η εκτέλεσις του Νόμου της Ανταποδόσεως που αυτός ανέφερε;\n3 Εδίδασκε τάχα εκεί ο Ιησούς ειρηνισμό; Όχι· αλλά απεκάλυπτε έτσι ότι οι ακόλουθοι του δεν πρέπει να είναι διατεθειμένοι να βλάψουν οποιονδήποτε άλλον, ακόμη και αν προκαλούνται, όταν πρόκειται για προσωπικά απλώς ζητήματα. Δεν πρέπει να καταφεύγουν στο Νόμο της Ανταποδόσεως ή Αντεκδικήσεως, που εδόθη από τον Μωυσή, στην Έξοδο 21:23-25 και στο Λευιτικό 24:19, 20. Αλλά ακόμη και όταν επρόκειτο να αφαιρεθή ‘οφθαλμός αντί οφθαλμού, οδούς αντί οδόντος, ζωή αντί ζωής,’ αυτή η ανταπόδοσις των ίσων δεν επρόκειτο να εκβιασθή προσωπικώς από εκείνον που υπέστη βλάβη. Το ισοζύγιο των λογαριασμών επρόκειτο να γίνη ενώπιον των νομίμων αρχών μάλλον παρά να αναλάβη το νόμο στα χέρια του αυτός που ζημιώθηκε. Αυτός ήταν ο νόμος που εδόθηκε μέσω του Μωυσέως. Αλλά ο Ιησούς Χριστός είναι ο Προφήτης που ο Ιεχωβά υποσχέθηκε ότι θα ήγειρε και που θα ήταν Μεγαλύτερος από τον Μωυσή, και επομένου ο νόμος του Ιησού είναι ανώτερος και υπερτερεί από τον Μωσαϊκό νόμο. (Δευτερονόμιον 18:15-19· Πράξεις 3:20-23) Συνεπώς, πρέπει να προσέξωμε τι αυτός λέγει στην επί του όρους ομιλία αν είμεθα πιστοί ως ακόλουθοί του.\n4. Πώς ο Ιησούς στο δικαστήριο δεν αντέστη στον πονηρόν; Πώς ο Παύλος;\n4 Ένας πραγματικός τηρητής της επί του όρους ομιλίας δεν θα αντισταθή σ’ ένα πονηρό πρόσωπο, επωφελούμενος από το νόμο της ανταποδόσεως για ν’ αποδώση τα ίσα, βλάβην αντί βλάβης, όταν πρόκειται καθαρά για μια προσωπική υπόθεσι και όταν δεν περιλαμβάνεται άμεσα η εκπλήρωσις τής αποστολής του να υπηρετή τον Θεόν. Ο Κύριος Ιησούς ερραπίσθη στην παρειά στο Ιουδαϊκό Ανώτατο Δικαστήριο, αλλά δεν έστρεψε και την άλλη παρειά, παρά μ’ έναν εικονικό τρόπο. Απλώς είπε στον υπηρέτη που τον εκτύπησε στο πρόσωπο: «Εάν κακώς ελάλησα, μαρτύρησον περί του κακού· αν δε καλώς, τι με δέρεις;» (Ιωάννης 18:19-23) Αργότερα στο ίδιο δικαστήριο ο Παύλος εκτυπήθηκε στο στόμα διότι είπε: «Εγώ έζησα ενώπιον του Θεού μετά πάσης καλής συνειδήσεως μέχρι ταύτης της ημέρας.» Για την προσβολή αυτή του νόμου ο Παύλος είπε στον αρχιερέα που προΐστατο: «Ο Θεός μέλλει να σε κτυπήση, τοίχε ασβεστωμένε· και συ κάθησαι να με κρίνης κατά τον νόμον, και παρανομών προστάζεις να με κτυπώσιν;» Με επιδέξιο επιχείρημα ο Παύλος διήρεσε σε δύο το δικαστήριο, έτσι ώστε δεν επηρεάσθηκε από την κρίσι των δικαστών εκείνων, αλλά φέρθηκε μπροστά σ’ ένα Ρωμαϊκό δικαστήριο.—Πράξεις 23:1-11.\n5. Πώς, λοιπόν, εκτελούμε ό,τι παρετέθη από την ομιλία του Ιησού;\n5 Οι Χριστιανοί, λοιπόν, δεν πρέπει να αναλαμβάνουν οι ίδιοι την επιβολή του νόμου, για ν’ ανταποδώσουν βλάβη στους άλλους. Μάλλον παραβλέψατε την προσωπική αδικία και δείξτε το φρόνημα του Χριστού και προχωρήστε στην υπηρεσία του. Αφήστε τον πονηρόν που σας επροξένησε κακό να θυμάται μάλλον τη δική σας αυτοσυγκράτησι παρά οποιαδήποτε βλάβη που μπορεί να του κάματε , ανταποδίδοντάς του τα ίσα, βλάβη που θα σας απεδείκνυε τόσο βίαιον όσο είναι κι εκείνος. Αν η τελική απόφασις ενός δικαστηρίου υστάτης προσφυγής σάς αδική και επιδικάζη εις βάρος σας περισσότερα πράγματα από όσα ζητούσε προσωπικώς το άτομο που σας έφερε ενώπιον του νόμου, αφήστε το άτομο αυτό να λάβη το ιμάτιο σας, για να το πούμε έτσι, καθώς επίσης και τον χιτώνα σας. Είναι μια προσωπική περίπτωσις, που δεν σας εξαναγκάζει να πάτε αντίθετα με τον νόμον του Θεού. Και έτσι μπορείτε να δείξετε ότι δεν θέτετε την αφοσίωσί σας σε φθαρτά υλικά πράγματα, αλλά έχετε τη δύναμι να υφίστασθε προσωπικές ζημίες όπως ακριβώς έκανε και ο Αρχηγός σας Ιησούς. Αν ένα ειρηνικό όργανο του κράτους, ενώ εκπληρώνει τα καθήκοντά του, έρχεται σε σας και σας προσκαλεί να προσφέρετε κάποια βοήθεια που οποιοσδήποτε άλλος πολίτης θα μπορούσε να κληθή να προσφέρη, όπως το να τον συνοδεύσετε ως οδηγός επί ένα μίλιο, τότε να είσθε γενναιόφρονες. Πηγαίνετε μαζί του δύο μίλια αν αυτό θα είναι για το καλό του κοινού μέσω της κρατικής υπηρεσίας εκτελεί το όργανο αυτό της τάξεως. Καθώς τον συνοδεύετε, δείξτε του τι είναι ένας μάρτυς του Ιεχωβά σε λόγο και έργο. Δείξτε κατάλληλο σεβασμό για μια εύτακτη διοίκησι, έστω και αν είναι ανθρώπινη. Υποστηρίξατε τις νόμιμες μεθόδους της χώρας και τους νόμους που δεν είναι εναντίον της δικαιοσύνης και του νόμου του Θεού. Με φιλάγαθες πράξεις και με προσευχή δείξτε ότι είσθε πρόθυμοι να βοηθήσετε ακόμη και τους εχθρούς σας και τους διώκτας σας για να βρουν το δρόμο της σωτηρίας τους. Μην επιτρέπετε οι άδικες πράξεις τους να προκαλέσουν μίσος που ζητεί μόνο να επέλθη βλάβη και καταστροφή στους προσωπικούς σας εχθρούς.\n6, 7. Για ποιο επιχείρημα είχε παρατεθή το Έξοδος 22:2, 3; Πώς εφαρμόζεται;\n6 Τα εδάφια Έξοδος 22:2, 3 είχαν άλλοτε αναφερθή για να δειχθή ότι μπορεί να υπάρξουν περιπτώσεις που οι μάρτυρες του Ιεχωβά μπορούν να δείξουν ότι δεν είναι ειρηνισταί, φονεύοντας. Σύμφωνα με τη Νεοελληνική Μετάφρασι της Γραφής τα εδάφια αυτά έχουν ως εξής: «Εάν ο κλέπτης ευρεθή κάμνων ρήξιν, και κτυπηθή και αποθάνη, δεν θέλει χυθή αίμα δι’ αυτόν. Εάν όμως ο ήλιος ανατείλη επάνω αυτού, θέλει χυθή αίμα δι’ αυτόν.» Αλλά η μετάφρασις του Μόφφατ (με την οποία συμφωνεί και η Μία Αμερικανική Μετάφρασις) είναι περισσότερο σαφής ακόμη: «Αν ένας κλέπτης συλληφθή να κάνη διάρρηξι σ’ ένα σπίτι και κτυπηθή έτσι ώστε να πεθάνη, ο οικοδεσπότης δεν είναι ένοχος· αλλ’ αν αυτό έγινε μετά την αυγή, ο οικοδεσπότης είναι ένοχος.»\n7 Στο σκότος της νυκτός δεν θα μπορούσε να προσδιορισθή η ταυτότης του νυκτοκλέπτου αν διέφευγε, και έτσι θα μπορούσε να κτυπηθή για να επιτευχθή η σύλληψίς του. Αν το κτύπημα ήταν θανατηφόρο και ο διαρρήκτης πέθαινε μ’ αυτό, τότε το άτομο που επροστάτευε την περιουσία του ήταν αθώο. Αλλ’ αν η διάρρηξις γινόταν στη διάρκεια της ημέρας και ο διαρρήκτης ελάμβανε ένα θανατηφόρο κτύπημα, τότε αυτός που επέφερε το κτύπημα ήταν ένοχος για το φόνο του κλέπτου. Ήταν ημέρα και αυτός μπορούσε να αναγνωρίση τον κλέπτη και να τον αναφέρη στις νόμιμες αρχές, ώστε αυτές να τον συλλάβουν και να τον αναγκάσουν να κάμη επανόρθωσι και να του επιβάλουν επίσης ένα πρόστιμο. Φονεύοντας, όμως, τον κλέπτη αυτός που επροστάτευε την περιουσία του επροχωρούσε πάρα πολύ. Βέβαια όλη η περιουσία που ένας κλέπτης της ημέρας θα μπορούσε να κλέψη κάνοντας διάρρηξι, δεν είναι ίση με την αξία της ζωής του. Εξαναγκάζοντας τον κλέπτη σε επανόρθωσι για ό,τι έκλεψε, ο Νόμος δεν θα απαιτούσε τη ζωή του κλέπτου. «Τι θέλει δώσει άνθρωπος εις ανταλλαγήν της ψυχής [ή, ζωής] αυτού;» (Ματθαίος 16:26) Αν ο κλέπτης της ημέρας διέφευγε, ή αν οι επιδρομείς που εισέβαλαν διέφευγαν και οι νόμιμες αρχές δεν μπορούσαν ποτέ να τους φέρουν ενώπιον της δικαιοσύνης ή παρέλειπαν να το κάμουν αυτό, τότε αν και έχομε υποστή την απώλεια υλικών αγαθών, δεν έχομε επιφέρει επάνω μας ενοχή αίματος. Το να σεβώμεθα, λοιπόν, το Νόμο είναι καλό.\n8. Εν τούτοις, πώς ενεργούν για την προστασία και υπεράσπισι των διαφόρων συμφερόντων της Βασιλείας;\n8 Ό,τι λέγεται παραπάνω σχετικά με το να στρέφωμε και την άλλη παρειά και το να υποτασσώμεθα σε δημοσίους αξιωματούχους σε ιδιωτικά ή προσωπικά ζητήματα, δεν σημαίνει ότι οι μάρτυρες του Ιεχωβά δεν υπερασπίζονται τα συμφέροντα της Βασιλείας, το κήρυγμα τους, τις συναθροίσεις τους, τον εαυτό τους, τους αδελφούς τους, και τις αδελφές τους και την περιουσία τους απέναντι μιας επιδρομής. Τα υπερασπίζονται όταν υφίστανται επίθεσι και εξαναγκάζονται να προστατεύσουν αυτά τα συμφέροντα, και αυτό το πράττουν σύμφωνα με τη Γραφή. Δεν εξοπλίζονται, δεν φέρουν σαρκικά όπλα για να προλάβουν μια ταραχή ή να προετοιμασθούν γι’ αυτή, ή για ν’ αντιμετωπίσουν απειλές. Προσπαθούν ν’ αποκρούσουν κτυπήματα και επιθέσεις μόνο ευρισκόμενοι σε άμυνα. Δεν κτυπούν για αντεκδίκησι. Δεν επιτίθενται για να κτυπήσουν, αλλά κτυπούν μόνο για να αμυνθούν. Δεν χρησιμοποιούν πολεμικά όπλα για να υπερασπίσουν τον εαυτό τους ή τα συμφέροντα της Βασιλείας. (2 Κορινθίους 10:4) Ενώ δεν υποχωρούν όταν υφίστανται επίθεσι στα σπίτια τους ή στους τόπους των συναθροίσεών τους, θα υποχωρήσουν όταν βρίσκωνται σε δημοσία ή άλλη ιδιοκτησία και ‘θα εκτινάξουν τον κονιορτόν των ποδών των’, και έτσι ‘δεν θα δώσουν το άγιον εις τους κύνας’ και ‘δεν θα ρίψουν τους μαργαρίτας των έμπροσθεν των χοίρων’. (Ματθαίος 10:14· 7:6) Υποχωρούν, λοιπόν, όταν μπορούν να το κάμουν αυτό, και αποφεύγουν μια διαμάχη ή ταραχή. Έχουν δικαίωμα να καλέσουν και καλούν τα κρατικά όργανα να έλθουν προς βοήθειάν των για να τους υπερασπίσουν από μια επίθεσι ή βίαιες ενέργειες του όχλου.\n9. Ποιων νομίμων προμηθειών αναβολής επωφελούνται δικαίως οι μάρτυρες στην Αμερική;\n9 Έχει λεχθή σε συμβούλια, σε αντιπροσώπους και σε επίσημα μέλη της Αμερικανικής κυβερνήσεως ότι η υπακοή στις οδηγίες της επί του όρους ομιλίας δεν συμβιβάζεται καθόλου με το να αποδίδουν οι μάρτυρες του Ιεχωβά τα πάντα στον Καίσαρα και να εξαναγκάζονται έτσι αυτοί οι διάκονοι του Θεού να αποδίδουν υπακοή χωρίς καμμιά αντίρρησι σε άρχοντας που δεν ακολουθούν τον νόμον του Θεού. Αλλά οι παραπάνω οδηγίες της ομιλίας είναι μέρος μόνο των επιτακτικών λόγων για τους οποίους οι μάρτυρες του Ιεχωβά προβάλλουν αντιρρήσεις της συνειδήσεως όσον αφορά την υπαγωγή τους σε στρατιωτική υπηρεσία και επωφελούνται των προμηθειών που επιτρέπουν εξαιρέσεις. Στις Ηνωμένες Πολιτείες της Αμερικής ο Νόμος Στρατιωτικής Υπηρεσίας του 1948, που διέπει τις αποφάσεις στρατολογικών συμβουλίων και δημοσίων λειτουργών, προνοεί για τη χορήγησι αναβολής στους αντιρρησίας της συνειδήσεως, καθώς και για την εξαίρεσι εκείνων που έχουν κάμει ευχήν στον Θεό. Το κεφάλαιον 6 (j) προνοεί για τη χορήγησι αναβολής σε «οποιοδήποτε πρόσωπο» του οποίου «η εκπαίδευσις και πεποίθησις εν σχέσει με ένα Υπέρτατο Ον, που συνεπάγεται καθήκοντα ανώτερα από εκείνα που προκύπτουν από οποιαδήποτε ανθρώπινη σχέσι» εμποδίζει το πρόσωπο αυτό από το να παρεκκλίνη από αυτά τα ΑΝΩΤΕΡΑ ΚΑΘΗΚΟΝΤΑ που υπόσχεται την εκπλήρωσί τους στο Υπέρτατο Ον.\n10. Πώς έχουν κάμει ευχήν; Ποιές, λοιπόν, υποχρεώσεις πρέπει να εκπληρώσουν;\n10 Ένα άτομο δεν μπορεί να γίνη Χριστιανός μάρτυς του Ιεχωβά, αν δεν κάμη ευχήν με την οποίαν αφιερώνεται πλήρως στον Θεό δια του Χριστού και έτσι αναλαμβάνει ανώτερα καθήκοντα. Αναγνωρίζει τον Θεόν ως το Υπέρτατο Ον και την Πηγή της ζωής και τον Προμηθευτήν της οδού της αιωνίου ζωής. (Ψαλμός 3:8· 36:9) Προσέρχεται στον Θεό μέσω του Ιησού Χριστού. Αναγνωρίζει τον Ιησούν ως τον Υιόν του Θεού που κατέθεσε την ανθρώπινη ζωή του γι’ αυτόν, προμηθεύοντας έτσι μια εξαγοραστική τιμή γι’ αυτόν. Κανένα πολιτικό κράτος, κανείς «Καίσαρ» ή αυτοκράτωρ ή δικτάτωρ, δεν μπορεί να κάνη αυτά τα πράγματα για τον αμαρτωλό που βαδίζει στο θάνατο. Και γι’ αυτό δεν θεωρεί ότι οφείλει τη ζωή του σε οποιοδήποτε πολιτικό σύστημα, αλλά ότι την οφείλει στον Θεό, και ζητεί να την αποδώση σ’ αυτόν μέσω του Χριστού. Αναγνωρίζει ότι τα ακόλουθα εδάφια εφαρμόζονται σ’ αυτόν: «Δεν εξεύρετε, ότι . . . δεν είσθε κύριοι εαυτών; Διότι ηγοράσθητε δια τιμής· δοξάσατε λοιπόν τον Θεόν δια του σώματος σας, και δια του πνεύματός σας, τα οποία είναι του Θεού.» «Δια τιμής ηγοράσθητε· μη γίνεσθε δούλοι ανθρώπων.» (1 Κορινθίους 6:19, 20· 7:23) Συνεπώς, τη ζωή τους, την απεριόριστη υπακοή τους και τα ανώτερα καθήκοντα τους, τα αποδίδουν αυτοί στον Θεό επειδή ανήκουν σ’ αυτόν· και παραδίδουν τη ζωή τους στην υπηρεσία του Θεού και όχι οποιωνδήποτε ανθρώπων.\n11. Γιατί, σύμφωνα με το Ματθαίος 22:21, δεν ενώθηκε ο Ιησούς με τον στρατό του Καίσαρος; Τι θα γίνη όταν εκείνο που ανήκει στον Θεό συγκρούεται με τις απαιτήσεις του Καίσαρος;\n11 Αλλά ο Ιησούς είπε στους Ιουδαίους που είχαν συνάψει διαθήκη με τον Θεόν και είχαν κάμει ευχήν σ’ αυτόν: «Απόδοτε λοιπόν τα του Καίσαρος εις τον Καίσαρα, και τα του Θεού εις τον Θεόν.» (Ματθαίος 22:21) Τι, λοιπόν, πρέπει να δώσωμε στον Καίσαρα; Ασφαλώς όχι τη ζωή μας, διότι αυτή ποτέ δεν την ωφείλαμε στον Καίσαρα και δεν ανήκει σ’ αυτόν. Άλλωστε, τη ζωή που και ο ίδιος ο Καίσαρ κατέχει, την οφείλει στον Θεό, όχι στον εαυτό του ως ένας αθάνατος θεός. Γι’ αυτό το λόγο, η αυθεντική ιστορία δείχνει ότι οι Χριστιανοί του πρώτου αιώνος δεν εξέθεταν τη ζωή τους στους κινδύνους του σαρκικού πολέμου με το να ενώνωνται με τα αυτοκρατορικά στρατεύματα του Καίσαρος, αλλά υφίσταντο την ποινή που ο Καίσαρ επέβαλλε για την άρνησί τους να ενταχθούν στα στρατεύματά του. Σ’ αυτή την πορεία οι πρώτοι εκείνοι Χριστιανοί είχαν τον Ιησούν ως παράδειγμα τους, Αρχηγόν και Διδάσκαλον. Ο Ιησούς εζούσε μέσα στην επικράτεια του Καίσαρος, διότι με στρατιωτικές επιθέσεις η αυτοκρατορική Ρώμη είχε κατακτήσει την Παλαιστίνη. Αφού ώρισε τον νόμον για τους ακολούθους του, «Απόδοτε . . . τα του Καίσαρος εις τον Καίσαρα», ο Ιησούς ο ίδιος δεν κατετάγη στα στρατεύματα του Καίσαρος. Ήξερε ότι ο Θεός και ο Καίσαρ δεν είναι φίλοι. Αυτός είναι ο λόγος που ο Καίσαρ, μέσω του κυβερνήτου του Πιλάτου, εθανάτωσε τον Υιόν του Θεού και έπειτα κατεδίωξε βίαια τους ακολούθους του Ιησού. Η επί του όρους ομιλία του Ιησού λέγει ότι δεν μπορούμε να υπηρετούμε δύο κυρίους, ιδιαίτερα όταν οι δύο κύριοι είναι εχθροί ο ένας με τον άλλον. Οι μάρτυρες του Ιεχωβά έχουν «κάμει ιεροπρεπή ευχή να αφιερώσουν τη ζωή τους στην υπηρεσία του Θεού» και διέπονται από μια «πεποίθησι . . . εν σχέσει με ένα Υπέρτατο Ον, που συνεπάγεται καθήκοντα ανώτερα από εκείνα που προκύπτουν από οποιαδήποτε ανθρώπινη σχέσι», περιλαμβανομένης οποιασδήποτε επιγείου σχέσεως προς τον Καίσαρα. Όταν, λοιπόν, προκύπτη οποιαδήποτε σύγκρουσις μεταξύ Θεού και Καίσαρος, αυτοί υποτάσσονται σ’ αυτά τα ανώτερα καθήκοντα, ακριβώς όπως ο απόστολος Πέτρος είπε στο Νομικό δικαστήριο: «Πρέπει να πειθαρχώμεν εις τον Θεόν μάλλον παρά εις τους ανθρώπους . . . Και ημείς είμεθα μάρτυρες.»—Πράξεις 5:29-32.\n12. Τι δεν συνεζητείτο εκεί; Πώς, λοιπόν, εφαρμόζεται το Ματθαίος 22:21;\n12 Επί πλέον, όταν ο Ιησούς είπε στους Ιουδαίους που του υπέβαλαν ερώτησι, «Απόδοτε τα του Καίσαρος εις τον Καίσαρα,» το ζήτημα που συνεζητείτο δεν ήταν η στρατολογία του Καίσαρος ή η εκούσια κατάταξις στο στρατό του. Επομένως η απάντησις του Ιησού δεν εφαρμόζεται σ’ αυτό. Εκείνο που τον ερωτούσαν ήταν, «Είναι συγκεχωρημένον να δώσωμεν δασμόν εις τον Καίσαρα, ή ουχί;» και γι’ αυτό ακριβώς ο Ιησούς τούς εζήτησε να του δείξουν «το νόμισμα του δασμού» και του έδειξαν ένα δηνάριο που είχε την εικόνα και την επιγραφή του Καίσαρος. Ο Ιησούς, λοιπόν, εδήλωσε ότι ήταν νόμιμο, σύμφωνα με τον νόμον του Θεού μέσω του Μωυσέως, να πληρώνουν φόρους στον Καίσαρα έστω και αν ο Καίσαρ είχε εκτείνει την αυτοκρατορία του με τη βία των σαρκικών οπλών και είχε αφαιρέσει την ανεξαρτησία και την ελευθερία του εκλεκτού λαού του Ιεχωβά. Ακόμη και ένας άνθρωπος ο οποίος προέβαλλε αντίρρησι της συνειδήσεώς του να υπηρετήση στα επιθετικά και υποδουλωτικά στρατεύματα του Καίσαρος, έπρεπε να πληρώνη φόρους σ’ αυτόν ως κατακτητήν. Ακόμη και αν ο Καίσαρ εχρησιμοποιούσε ένα μεγάλο μέρος του φόρου αυτού στο στρατιωτικό του πρόγραμμα, εν τούτοις, το τι αυτός έκανε με τα χρήματα που συνέλεγε από τους φόρους δεν αποτελούσε ευθύνη εκείνου που προέβαλλε αντίρρησι της συνειδήσεως. Με την ανάληψι από τον Καίσαρα του ελέγχου της χώρας και της ασκήσεως της κυβερνήσεως, όλος ο υποδουλωμένος λαός ελάμβανε κάποια υλικά οφέλη, και για τούτο έπρεπε να αποδίδη στον Καίσαρα τον φόρο ως οφειλόμενον σ’ αυτόν. Συνεπώς, ο αντιρρησίας της συνειδήσεως που βρίσκεται σε διαθήκη με τον Θεό να είναι μάρτυς του, όπως ήσαν οι Ιουδαίοι, δεν είναι εξουσιοδοτημένος να ενασχολήται σε οποιαδήποτε ανατρεπτική ενέργεια ή να προάγη έναν ειρηνισμό που θα ωδηγούσε σε απείθεια των πολιτών κατά το παράδειγμα του Μαχάτμα Γκάντι.\n13, 14. Για ποια μεγάλη αιτία εκτός από την ομιλία του Ιησού, δεν αναμιγνύονται στις φιλονεικίες του κόσμου; Πώς φυλάττουν τη λατρεία τους καθαρή;\n13 Επειδή είναι εντελώς αφωσιωμένοι στον Θεό με την ευχή που έκαμαν σ’ αυτόν μέσω του Χριστού, οι μάρτυρες του Ιεχωβά δεν αποτελούν, σύμφωνα με τον λόγον του Θεού, μέρος του κόσμου τούτου που κυβερνάται από τα πολιτικά συστήματα. Για τη σπουδαία αυτή Γραφική αιτία λέγουν στους επισήμους της κυβερνήσεως ότι έχουν αντίρρησι της συνειδήσεώς των να υπηρετήσουν σε οποιοδήποτε στρατιωτικό ίδρυμα ή οποιαδήποτε πολιτική διευθέτησι που αντικαθιστά τη στρατιωτική υπηρεσία. Ο Ιησούς είπε στον αντιπρόσωπο του Καίσαρος Πιλάτο: «Η βασιλεία η εμή δεν είναι εκ του κόσμου τούτου· εάν η βασιλεία η εμή ήτο εκ του κόσμου τούτου, οι υπηρέται μου ήθελον αγωνίζεσθαι, δια να μη παραδοθώ εις τους Ιουδαίους· τώρα δε η βασιλεία η εμή δεν είναι εντεύθεν.» Έπειτα ο Ιησούς είπε στον Πιλάτο γιατί δεν είχε ενασχοληθή σε οποιαδήποτε στρατιωτική προσπάθεια για να ελευθερώση τους Ιουδαίους από την κυριαρχία του Καίσαρος, λέγοντας: «Εγώ δια τούτο εγεννήθην, και δια τούτο ήλθον εις τον κόσμον, δια να μαρτυρήσω εις την αλήθειαν.» Ήλθε για να είναι μάρτυς του Ιεχωβά και να λάβη ακολούθους από αυτόν τον κόσμο, και να τους κάμη μάρτυρας του Ιεχωβά σαν αυτόν τον ίδιον. Γι’ αυτό είπε στους αποστόλους του: «Επειδή . . . δεν είσθε εκ του κόσμου, αλλ’ εγώ σας εξέλεξα εκ του κόσμου, δια τούτο σας μισεί ο κόσμος.» Και όταν προσηύχετο στον Θεό γι’ αυτούς, είπε: «Δεν είναι εκ του κόσμου, καθώς εγώ δεν είμαι εκ του κόσμου.» (Ιωάννης 18:36, 37· 15:19· 17:14, 16) Σχετικά με τους μάρτυρας του Ιεχωβά που ο κόσμος τούς μισούσε και τους κακομετεχειρίζετο, η προς Εβραίους επιστολή 11:38 λέγει: «Των οποίων δεν ήτο άξιος ο κόσμος.» Επειδή, λοιπόν, δεν αποτελούν μέρος του κόσμου τούτου, τους απαγορεύεται να αναμιγνύωνται και να λαμβάνουν μέρος στις υποθέσεις του και στις φιλονεικίες του. Οι πνευματικοί Ισραηλίτες είναι εξίσου αποχωρισμένοι από τα έθνη και τους στρατούς των όσο ήσαν και οι φυσικοί Ισραηλίτες.\n14 Για να είναι η μορφή της λατρείας των «καθαρά και αμίαντος ενώπιον του Θεού και Πατρός», πρέπει ο καθένας τους να προσπαθή να «φυλάττη εαυτόν αμόλυντον από του κόσμου.» (Ιάκωβος 1:27) Αυτοί λέγουν στους επισήμους ότι είναι εντελώς ουδέτεροι προς τις πολιτικές έριδες και τις διεθνείς φιλονεικίες και διαμάχες του κόσμου τούτου. Δεν έχουν ενεργό ή βίαιη ανάμιξι υπέρ του ενός ή του άλλου μέρους, αλλά εκπληρώνουν τις ευχές των προς τον Θεό και πάντοτε συνηγορούν για τη βασιλεία του και την οδόν της σωτηρίας.\n15. Γιατί δεν πολεμούν για εδάφη και δεν ανθίστανται στις πολιτικές μεταβολές;\n15 Όπως οι ιερείς και Λευίτες του Ισραήλ που ήσαν ειδικά αφιερωμένοι στην υπηρεσία του Ιεχωβά στο ναό του, αυτοί δεν έχουν κληρονομιά σ’ αυτόν τον κόσμο. Συνεπώς, δεν πολεμούν για εδάφη· και αν υποστούν απώλεια της ιδιοκτησίας των μέσω καταδιώξεων από την κυβέρνησι του τόπου των ή μέσω εισβολής στη χώρα ενόπλων επιδρομέων, εμπιστεύονται στον Θεό ότι θα τους προμηθεύση τα χρειώδη της ζωής. Καθώς έγραφε στους συμμάρτυράς του ο Παύλος όταν ήταν στη φυλακή: «Διότι εδείξατε συμπάθειαν εις τα δεσμά μου, και εδέχθητε μετά χαράς την αρπαγήν των υπαρχόντων σας, εξεύροντες ότι έχετε εις εαυτούς περιουσίαν εν ουρανοίς καλητέραν και διαμένουσαν.» (Εβραίους 10:34) Αντί να φονευθούν στη βίαιη προσπάθεια να προστατεύσουν τις υλικές περιουσίες του κόσμου τούτου, θα προτιμούσαν μάλλον να ζουν σε μια «διηρπαγμένη» κατάστασι για να μπορούν να εξακολουθούν τη μαρτυρία τους για τη βασιλεία του Θεού, και να ‘κηρύττουν τον λόγον’ και να ‘επιμένουν εγκαίρως, ακαίρως’. Αδιάφορο ποιες πολιτικές ή κυβερνητικές μεταβολές μπορεί να λάβουν χώραν εκεί που βρίσκονται, αυτοί, στην ουδέτερή τους στάσι, είναι υποχρεωμένοι να υποτάσσωνται σ’ αυτές και να συνεχίζουν το έργο του Θεού όσο μπορούν καλύτερα κάτω από τις αλλαγμένες συνθήκες. Γνωρίζουν ότι η βασιλεία του Θεού, για την οποία η επί του όρους ομιλία τούς διδάσκει να προσεύχωνται και την οποία κηρύττουν, θα αναλάβη τον πλήρη έλεγχο όλης της γης μετά τον Αρμαγεδδώνα.—2 Τιμόθεον 4:2.\n16. Από τι τους εξαιρεί τώρα ο Θεός; Τι πρέπει, λοιπόν, να πράξουν οι επίσημοι;\n16 Οι καθιερωμένοι ιερείς και Λευίτες εξηρούντο από την καταγραφή για στρατιωτική υπηρεσία στον Ισραήλ. (Αριθμοί 1:45-54· 2:32, 33) Αφού οι μάρτυρες του Ιεχωβά είναι καθιερωμένοι στον Θεόν ως ακόλουθοι του Ιησού Χριστού, πρέπει παρόμοια να εξαιρούνται από στρατιωτικά καθήκοντα με σαρκικά όπλα. Ο Θεός τώρα τους εξαιρεί, μη ζητώντας απ’ αυτούς να πολεμήσουν όπως ο Ιησούς του Ναυή, ο Γεδεών, ο Σαμψών, ο Ιεφθάε, ο Βαράκ και ο Δαβίδ των αρχαίων χρόνων. Ο Ιεχωβά Θεός κατέστησε αυτούς τους Χριστιανούς μάρτυρας διακόνους του ευαγγελίου της Βασιλείας του. Στις Ηνωμένες Πολιτείες της Αμερικής ο Νόμος Στρατιωτικής Υπηρεσίας του 1948 εξαιρεί τους χειροτονημένους και τακτικούς διακόνους του ευαγγελίου από στρατιωτικές υποχρεώσεις. Αλλά οι αξιωματούχοι που είναι επιφορτισμένοι με την εφαρμογή του Νόμου αυτού, επιτρέπουν την εξαίρεσι μόνο σ’ εκείνους που είναι ολοχρόνιοι διάκονοι, και όχι σε όλους τους υπολοίπους. Αλλά κάθε ένας από τους μάρτυρας του Ιεχωβά έχει ως αποστολή του τη διακονία και είναι διάκονος του ευαγγελίου, είτε μπορεί να διαθέτη όλον τον χρόνο του είτε μέρος μόνο του χρόνου του. Όχι απλώς οι ολοχρόνιοι υπηρέται ανάμεσά τους, αλλά κάθε ένας από τους μάρτυρας του Ιεχωβά είναι δεσμευμένος με μια ευχή αφιερώσεως που συνεπάγεται «καθήκοντα ανώτερα από εκείνα που προκύπτουν από οποιαδήποτε ανθρώπινη σχέσι». Για τούτο ο λόγος του Θεού προσδιορίζει κάθε έναν απ’ αυτούς ως διάκονον του Θεού και κήρυκα του ευαγγελίου της Βασιλείας οι δε αξιωματούχοι του νόμου της χώρας, ενώ έχουν νόμιμο δικαίωμα να ενεργήσουν όπως ενεργούν, δεν έχουν όμως κανένα Γραφικό δικαίωμα να κάνουν διάκρισι και να περιορίζουν τη στρατιωτική εξαίρεσι σε μερικούς μόνο, ενώ αποκλείουν άλλους. Κάνοντας τούτο πρέπει ν’ αναλάβουν ευθύνη ενώπιον του Θεού διότι ‘μηχανώνται αδικίαν δια νόμου’.\n17. Γιατί, σύμφωνα με την προφητεία του Ιησού για τη συντέλεια του παρόντος συστήματος πραγμάτων, δεν μπορούν να εγκαταλείψουν την ουδετερότητά τους;\n17 Επειδή είναι τέτοιοι διάκονοι και κήρυκες, δεν έχουν εγκαταλείψει την ουδετερότητά τους ως αντιρρησίαι της συνειδήσεως για να παρεκκλίνουν και ενασχοληθούν στη στρατιωτική υποστήριξι τούτου ή του άλλου μέρους οποιασδήποτε κοσμικής συρράξεως. Ο Ιησούς προείπε την ουδετερότητά τους και τη δραστηριότητά τους στο κήρυγμα κατά τον πολεμικόν αυτόν καιρόν. Όταν επροφήτευσε: «Θέλει εγερθή έθνος επί έθνος, και βασιλεία επί βασιλείαν», δεν είπε ότι οι αληθινοί του ακόλουθοι θα ενησχολούντο σε τέτοια ένοπλη έγερσι. Αντί τούτου, προείπε ότι θα εκακοποιούντο και θα ήσαν «μισούμενοι υπό πάντων των εθνών», όχι μόνο των εχθρικών εθνών, αλλά όλων. Έπειτα, δίνοντας στους μάρτυρας του Ιεχωβά μια εντολή για την ημέρα αυτή και προλέγοντας επίσης τι είδους έργο θα επιτελούσαν, είπε: «Και θέλει κηρυχθή τούτο το ευαγγέλιον της βασιλείας εν όλη τη οικουμένη, προς μαρτυρίαν εις πάντα τα έθνη· και τότε θέλει ελθεί το τέλος.» (Ματθαίος 24:14) Τώρα, λοιπόν, κάθε μάρτυς που έχει κάμει ευχήν στον Ιεχωβά Θεό μέσω του Χριστού, πρέπει να υπακούη σ’ αυτή την προφητική εντολή και να εκπληρώνη την αποστολή του ως χειροτονημένος διάκονος των καλών νέων της Βασιλείας. Δεν υπάρχει εξαίρεσις για κανέναν αφιερωμένο διάκονο. Εκείνοι που λαμβάνουν την ηγεσία μεταξύ τους πρέπει να δώσουν το παράδειγμα, και οι άλλοι πρέπει να τους μιμηθούν. (1 Πέτρου 5:1-3) Αυτοί οι ηγετικοί διάκονοι δεν ενασχολούνται σε σαρκικό πόλεμο, αλλά κηρύττουν. Όσοι έχουν ενταχθή στις γραμμές των μαρτύρων του Ιεχωβά, που είναι επίσης διάκονοι του Θεού, αντιγράφουν το πιστό παράδειγμά τους και ειρηνικά κηρύττουν.\n18, 19. Πώς, ως πρέσβεις του Θεού, έχουν αντίρρησι της συνειδήσεως;\n18 Σ’ αυτούς τους Χριστιανούς μάρτυρας ο απόστολος Παύλος έγραψε: «[Ο Θεός] ενεπιστεύθη εις ημάς τον λόγον της διαλλαγής. Υπέρ του Χριστού λοιπόν είμεθα πρέσβεις, ως εάν σας παρεκάλει ο Θεός δι’ ημών· δεόμεθα λοιπόν υπέρ του Χριστού, διαλλάγητε προς τον Θεόν.» (2 Κορινθίους 5:19, 20) Ως ‘πρέσβεις υπέρ του Χριστού’ οι μάρτυρες του Ιεχωβά έχουν αντίρρησι της συνειδήσεως να υπηρετήσουν στα στρατιωτικά και τα συναφή ιδρύματα των εθνών.\n19 Οι πρέσβεις εξαιρούνται από στρατιωτική υπηρεσία στο έθνος που τους αποστέλλει η κυβέρνησίς των, ιδιαίτερα σ’ ένα εχθρικό έθνος. Θυμηθήτε ότι στους Βιβλικούς χρόνους οι πρέσβεις απεστέλλοντο, όχι σε φιλικά έθνη αλλά σε έθνη που ευρίσκοντο σε πόλεμο ή που απειλούσαν πόλεμο. Οι πρέσβεις του Θεού υπέρ Χριστού δεν αποστέλλονται σε φιλικά έθνη αλλά σε εχθρικά έθνη. Όλα τα έθνη αυτού του κόσμου του Σατανά είναι εχθρικά προς τον Θεό. Το άγγελμα που δίδεται σ’ αυτούς τους πρέσβεις για να το διαβιβάσουν είναι, «Διαλλάγητε προς τον Θεόν.» Αυτό δείχνει ότι τα έθνη δεν είναι φιλικά. Πώς, λοιπόν, θα μπορούσαν αυτοί οι πρέσβεις σύμφωνα με τη Γραφή να υπηρετήσουν στις στρατιωτικές δυνάμεις τέτοιων εθνών ή σύμφωνα με τη Γραφή να συναινέσουν να το πράξουν αυτό όταν απαιτήται από τον εθνικό νόμο; Το να εγκαταλείψουν τις τάξεις των διακόνων Του και έτσι να παύσουν να κηρύττουν, θα εσήμαινε ότι πολεμούν εναντίον του Θεού, ο οποίος έστειλε τους πρέσβεις του για να καλέσουν τα έθνη να συμφιλιωθούν με τον Θεόν, όχι να τον πολεμήσουν. Οι μάρτυρες του Ιεχωβά είναι πρέσβεις του Θεού που αποστέλλονται σε ΟΛΑ τα έθνη, με το ίδιο άγγελμα για όλα. Συνεπώς δεν έχουν καταταγή στις μαχόμενες δυνάμεις κανενός έθνους. Διακρατούν αυστηρή ουδετερότητα προς τα έθνη αυτά μέσα στις θανάσιμες συγκρούσεις των. Παραμένουν πιστοί στη θεία κυβέρνησι, που τους αποστέλλει ως πρέσβεις, έστω και αν αυτή η ουδετερότης και αυτό το κήρυγμα της Βασιλείας γίνεται αιτία να είναι «μισούμενοι υπό πάντων των εθνών». Δεν επολέμησαν για τα ασυμφιλίωτα συστήματα που ο Θεός θα καταστρέψη στον Αρμαγεδδώνα. Εκ των λόγων αυτών προέρχεται η ενσυνείδητη αντίρρησίς των!\n20. Ποιοι όροι που εφαρμόζονται στον αγώνα τους δείχνουν ότι αυτοί δεν είναι ειρηνισταί;\n20 Σχετικά μ’ αυτούς τους πρέσβεις ο απόστολος λέγει σ’ αυτή την ίδια επιστολή: «Αν και περιπατώμεν εν σαρκί, δεν πολεμούμεν όμως κατά σάρκα· διότι τα όπλα του πολέμου ημών δεν είναι σαρκικά, αλλά δυνατά συν Θεώ προς καθαίρεσιν οχυρωμάτων· επειδή καθαιρούμεν λογισμούς, και παν ύψωμα επαιρόμενον εναντίον της γνώσεως του Θεού, και αιχμαλωτίζομεν παν νόημα εις την υπακοήν του Χριστού.» (2 Κορινθίους 10:3-5) Γι’ αυτόν τον πνευματικό πόλεμο διατάσσεσθε: «Ενδύθητε την πανοπλίαν του Θεού»· και την πνευματική αυτή πανοπλία πρέπει να την ενδυθήτε «δια να δυνηθήτε να σταθήτε εναντίον εις τας μεθοδείας του διαβόλου· διότι δεν είναι η πάλη ημών εναντίον εις αίμα και σάρκα, αλλ’ εναντίον εις τας [πνευματικάς] αρχάς, εναντίον εις τας εξουσίας, εναντίον εις τους κοσμοκράτορας του σκότους του αιώνος τούτου, εναντίον εις τα πνεύματα της πονηρίας εν τοις επουρανίοις.» Σατανάς ο Διάβολος είναι ο «άρχων του κόσμου τούτου» και ο «θεός του κόσμου τούτου» [του αιώνος τούτου, Κείμενον] [του παρόντος συστήματος πραγμάτων, Μ.Ν.Κ.]». (Εφεσίους 6:11-13 και Ιωάννης 12:31 και 2 Κορινθίους 4:4) Αυτή η ίδια η εφαρμογή τέτοιων στρατιωτικών όρων από μια πνευματική άποψι στους πρέσβεις του Θεού, δείχνει ότι αυτοί δεν είναι ειρηνισταί.\n21. Σε ποια πάλη και σε ποιο στράτευμα βρίσκονται; Γιατί, λοιπόν, παραμένουν ουδέτεροι;\n21 Η πάλη τους δεν είναι εναντίον αίματος και σαρκός. Τους πραγματικούς των εχθρούς δεν μπορούν να τους εγγίσουν σαρκικά όπλα, και συνεπώς αυτοί ενδύονται την πνευματική πανοπλία του Θεού. Στρέφουν τις μαχητικές των ικανότητες και ενέργειες στην πνευματική πάλη για να ελευθερώσουν ανθρώπους από τη δουλεία των πονηρών πνευματικών δυνάμεων που κυριαρχούν σ’ αυτόν τον κόσμο. Ανήκουν στο πνευματικό στράτευμα του Θεού υπό τον Ιησούν Χριστόν. Γι’ αυτούς το να εγκαταλείψουν το στράτευμα αυτό και να ενωθούν με τον παρόντα κόσμο, θα ήταν απιστία στον Θεό και στον Χριστό. Θα άξιζε να τιμωρηθούν με καταστροφή χωρίς ελπίδα ζωής στον δίκαιο νέο κόσμο. Πρέπει να τηρήσουν τη συνθήκη τους με τον Θεό και να εκπληρώσουν την ευχή τους αυτόν, διότι εκείνοι που είναι «παραβάται συνθηκών» είναι, σύμφωνα με τον νόμον του Θεού, «άξιοι θανάτου». (Ρωμαίους 1:31, 32) Οι μάρτυρες, λοιπόν, του Ιεχωβά παραμένουν ουδέτεροι προς τις κοσμικές συγκρούσεις και υπακούουν στις αυστηρές αυτές διαταγές που προέρχονται άνωθεν: «Συ λοιπόν κακοπάθησον ως καλός στρατιώτης Ιησού Χριστού. Ουδείς στρατευόμενος εμπλέκεται εις τας βιωτικάς υποθέσεις, δια να αρέση εις τον στρατολογήσαντα.» (2 Τιμόθεον 2:3, 4) Με την ουδέτερη αυτή στάσι προς τις κοσμικές συγκρούσεις και με πιστή εγκαρτέρησι στον πνευματικόν αγώνα, οι στρατιώτες αυτοί που στρατολογήθηκαν από τον Χριστό λαμβάνουν την επιδοκιμασία του.\n22, 23. Επειδή αποτελούν τι είδους κοινωνία δεν μπορούν να εμπλέκωνται σε διεθνή αγώνα; Κάτω από ποιες οδηγίες ευρίσκονται;\n22 Αφού οι πρέσβεις του Θεού αποστέλλονται σε όλα τα έθνη με το ένα άγγελμα της διαλλαγής ή συμφιλιώσεως, τότε όλοι εκείνοι που συμφιλιώνονται μ’ αυτόν, γίνονται μια παγγήινη κοινωνία αδελφών. Μ’ αυτόν ακριβώς τον τρόπο οι μάρτυρες του Ιεχωβά είναι μια διεθνής συνάθροισις Χριστιανών αδελφών. Ο λόγος του Θεού τούς απαγορεύει να διχάζωνται για ιδιοτελή συμφέροντα και ν’ αρχίζουν να πολεμούν ο ένας τον άλλον· τους διατάσσει να παραμένουν ενωμένοι και να διατηρούν ειρήνη μεταξύ τους. Για να τονισθή αυτό, ετέθη η ερώτησις: «Διεμερίσθη ο Χριστός; . . . διότι ενώ είναι μεταξύ σας φθόνος και έρις και διχόνοιαι, δεν είσθε σαρκικοί, και περιπατείτε κατά άνθρωπον;» (1 Κορινθίους 1:13· 3:3) Για τούτο δεν εγκατέλειψαν την ουδετερότητά τους προς τον κόσμον αυτόν και δεν ενώθηκαν με τους στρατούς του διηρημένου αυτού κόσμου που τελεί υπό τον εχθρόν Σατανάν ή Διάβολο. Αν το έκαναν αυτό θα εσήμαινε ότι έγιναν ανταγωνισταί των πνευματικών αδελφών των, των τέκνων του Θεού, όπως ακριβώς στον πόλεμο ο Διαμαρτυρόμενος γίνεται ανταγωνιστής του Διαμαρτυρομένου, ο Καθολικός του Καθολικού, ο Ιουδαίος του Ιουδαίου. Αυτό θα είχε ως αποτέλεσμα έναν αδελφοκτόνο πόλεμο, για τον οποίον θα εκρατούντο αυστηρά υπόλογοι από τον ουράνιο Πατέρα των. Αντίθετα με το να αφαιρούν ή να ζητούν να αφαιρέσουν τη ζωή των αδελφών των, των υιών του Θεού, αυτοί προτρέπονται να καταθέτουν τη ζωή τους για τους αδελφούς των, μιμούμενοι τον Ιησούν Χριστό και όχι τον Κάιν που έσφαξε τον αδελφό του Άβελ. Συνεπώς, ο απόστολος Ιωάννης γράφει:\n23 «Μη θαυμάζετε, αδελφοί μου, αν ο κόσμος σας μισή. Ημείς εξεύρομεν ότι μετέβημεν εκ του θανάτου εις την ζωήν, διότι αγαπώμεν τους αδελφούς· όστις δεν αγαπά τον αδελφόν, μένει εν τω θανάτω. Πας όστις μισεί τον αδελφόν αυτού, είναι ανθρωποκτόνος· και εξεύρετε ότι πας ανθρωποκτόνος δεν έχει ζωήν αιώνιον μένουσαν εν εαυτώ. Εκ τούτου γνωρίζομεν την αγάπην, ότι εκείνος υπέρ ημών την ψυχήν [ή, ζωήν] αυτού έβαλε· και ημείς χρεωστούμεν υπέρ των αδελφών να βάλλωμεν τας ψυχάς [ή ζωάς] ημών.»—1 Ιωάννου 3:11-16.\n24. Αντί να συντρίβουν καρδιές και να πληγώνουν, τι πρέπει να κάνουν τώρα;\n24 Το πνεύμα του Ιεχωβά Θεού είναι επάνω στους μάρτυράς του για να ‘ευαγγελίζωνται εις τους πτωχούς’ και για να ‘ιατρεύουν τους συντετριμμένους την καρδίαν’ μάλλον παρά να συντρίβουν καρδιές σε σαρκική πάλη. Τώρα που ο ποταμός της ζωοπαρόχου αληθείας ρέει από τον θρόνο της εγκαθιδρυμένης βασιλείας του Θεού, οι μάρτυρές του πρέπει να είναι σαν δένδρα που τα φύλλα τους είναι «εις θεραπείαν των εθνών» και «δια ιατρείαν», μάλλον παρά να πληγώνουν τα έθνη. (Ησαΐας 61:1· Λουκάς 4:18· Αποκάλυψις 22:2· Ιεζεκιήλ 47:12) Αυτή είναι η «πολύ υπερέχουσα οδός» της αγάπης, η αγάπη προς τον Θεόν με όλα όσα έχει ένα άτομο και η αγάπη προς τον πλησίον μας σαν τον εαυτό μας.—1 Κορινθίους 12:31-13:7.\n25. Από ποιες απόψεις, λοιπόν, οι μάρτυρες του Ιεχωβά αποδεικνύονται συνεπείς;\n25 Όλα τα προηγούμενα αποτελούν μια μερική μόνο έκθεσι της περιπτώσεως των μαρτύρων του Ιεχωβά, την οποίαν αυτοί ανέπτυξαν σε συμβούλια, σε επισήμους και σε δικαστήρια που είχαν την ευθύνη σύμφωνα με τον νόμο της χώρας ν’ αποφασίσουν αν θα τους εχορηγούντο τα δικαιώματα των αντιρρησιών της συνειδήσεως και των διακόνων. Αρκετά δε έχουν λεχθή για ν’ αποδειχθή σ’ αυτά τα συμβούλια, τους επισήμους και όλους τους άλλους ότι οι μάρτυρες του Ιεχωβά είναι συνεπείς στους ισχυρισμούς των. Δεν είναι ειρηνισταί, αλλά είναι διάκονοι και αντιρρησίαι της συνειδήσεως για Γραφικούς λόγους. Με την τήρησι αυτής της στάσεως, τα συμβούλια κατέστησαν ικανά ν’ αντιληφθούν ότι οι μάρτυρες του Ιεχωβά μένουν ουδέτεροι απέναντι του κόσμου τούτου και ότι παραμένουν διάκονοι του Θεού και χειροτονημένοι κήρυκες του ευαγγελίου της βασιλείας του υπό τον Χριστόν, με αντίρρησι βασιζόμενη στις Γραφές και στη συνείδησί τους όσον αφορά τη συμμετοχή τους σε κοσμικό πόλεμο οποιασδήποτε μορφής.\n(Μετάφρασις από το περιοδικό The Watchtower 1-2-1951, Brooklyn, N.Y., U.S.A.)


a new beginning: Τα ίδια σκατά παντού.\nJonyG 27 Ιανουαρίου 2012 - 1:52 μ.μ.\nμαμέν αρρώστησες???? ΑΓΑΛΜΑ έπρεπε να του κάνουν που έκανε τα σάπια πεσμένα βυζιά ελκυστικά και γέμισε χαρά τις παλάμες μας!!!\nπας καλούα???? αν δεν υπήρχε η σιλικόνη η πάμελα θα ήταν μια πλύστρα...!!! και τόοοοοσες άλλες...\nη σιλικόνη απογείωσε το βυζί, το έκανε ζουμερότερο, στρογγυλότερο, γαμιστερότερο, ισπανικότερο...\nεκτός άμα γουστάρεις πεσμένα και μικρά βυζιά...εγώ πάντως όχι


Η πορεία του Φερνάντο Γκάγκο - Real Madrid, Ρεάλ Μαδρίτης | Halamadrid.gr\nΤο χειμερινό μεταγραφικό «παζάρι» και της φετινής σεζόν έχει ήδη «ανοίξει» και το Halamadrid.gr αποφάσισε να σας θυμίσει το πέρασμα από τη Ρεάλ Μαδρίτης ενός παίκτη ο οποίος αποκτήθηκε κάποιον... χειμώνα, πριν αρκετά χρόνια!\nΟ λόγος για τον Φερνάντο Γκάγκο, τον 30χρονο, σήμερα, Αργεντινό αμυντικό μέσο, ο οποίος μπορεί να προσφέρει και ως κεντρικός χαφ και διακρίνεται (μεταξύ άλλων) για την αντίληψη, τον (λατινοαμερικάνικο) δυναμισμό, την ικανότητα να «σκεπάζει» τη μπάλα και τις μεγάλες αντοχές του.\nΟ γεννημένος στη Σιουδαδέλα της Αργεντινής Γκάγκο ξεκίνησε την πορεία του στο ποδόσφαιρο στις ακαδημίες της μεγάλης ομάδας της χώρας του, Μπόκα Τζούνιορς. Τον Δεκέμβριο του 2004, στα 18 του χρόνια, έκανε ντεμπούτο στους «μεγάλους» των «χενέισες» και κατάφερε γρήγορα να ξεχωρίσει και να γίνει βασικός. Τους επόμενους μήνες χάρηκε με τον σύλλογο 2 πρωταθλήματα, 1 Κόπα Σουνταμερικάνα και 2 Ρεκόπα Σουνταμερικάνα (το Σούπερ Καπ της Λατινικής Αμερικής), με τη συμβολή του σε αυτές τις επιτυχίες να είναι σπουδαία.\nΟι καλές του εμφανίσεις με τα κιτρινομπλέ της Μπόκα τού έδωσαν το προσωνύμιο «νέος Ρεδόντο» και προξένησαν το ενδιαφέρον ευρωπαϊκών κλαμπ (που πάντα έχουν τα μάτια τους ανοικτά για καλά ταλέντα από τη Λατινική Αμερική). Ανάμεσα στις ομάδες που ενδιαφέρθηκαν ήταν και η Ρεάλ, που έψαχνε νέο «αίμα» για το ρόστερ της.\nΣτα τέλη του Δεκεμβρίου του 2006, και παρά το ενδιαφέρον αρκετών ακόμη συλλόγων, η «Βασίλισσα» ανακοίνωσε την απόκτηση, αντί 21 εκατ. ευρώ, του Γκάγκο. Μαζί με τον νεαρό ήλθαν ο 19χρονος συμπατριώτης του σέντερ φορ, Γκονσάλο Ιγκουαΐν (που τώρα πια παίζει στη Γιουβέντους) και ένας 18χρονος Βραζιλιάνος αριστερός μπακ, ο Μαρσέλο, που τότε δεν ήξερε ότι θα δέσποζε μέχρι σήμερα στην άμυνα της Ρεάλ!\nΟ Γκάγκο έπαιξε, συνολικά, 4,5 σεζόν στο «Σαντιάγκο Μπερναμπέου», συμπληρώνοντας 121 συμμετοχές σε όλες τις διοργανώσεις, ενώ προσέφερε ακόμη 13 ασίστ και 1 γκολ. Επίσης, χάρηκε και τίτλους με τα λευκά, συγκεκριμένα 2 πρωταθλήματα (2007, 2008), ένα Κύπελλο (2011) και ένα Σούπερ Καπ Ισπανίας (2008).\nΗ απόδοσή του θα λέγαμε ότι, σε γενικές γραμμές, κυμάνθηκε σε υψηλά επίπεδα. Ήταν βασικό «εργαλείο» σχεδόν όλων των προπονητών του στους «μερένγκες» και κατόρθωσε να «ξεδιπλώσει» τις αρετές του στο χόρτο, βοηθώντας την ομάδα αποφασιστικά. Πάντως, τις δύο τελευταίες χρονιές του στον σύλλογο, το 2009/10 και 2010/11, στις οποίες τα προπονητικά ηνία κρατούσαν, αντίστοιχα, ο Μανουέλ Πελεγκρίνι και ο Ζοσέ Μουρίνιο, ο Αργεντινός βγήκε από το «κάδρο» των βασικών επιλογών και δεν «έγραψε» πολύ χρόνο συμμετοχής. Εκτός του ότι οι δύο καταξιωμένοι τεχνικοί δεν τον προτιμούσαν, δε, ο ίδιος αποκόμισε και κάποιους τραυματισμούς που τον κράτησαν για σεβαστό χρονικό διάστημα εκτός δράσης και δεν του επέτρεψαν να διεκδικήσει θέση βασικού.\nΑκριβώς επειδή ο «Special One» δεν τον είχε πλέον στις βασικές του επιλογές ο Γκάγκο έφυγε δανεικός για τη Ρόμα, την περίοδο 2011/12. Εκεί βρήκε εμπιστοσύνη και χρόνο συμμετοχής και ως το τέλος της χρονιάς είχε 33 εμφανίσεις, με 1 γκολ και 3 ασίστ. Ακολούθως γύρισε στη Ρεάλ... για να ξαναφύγει αμέσως, αυτή τη φορά για τη Βαλένθια, η οποία τον είχε αγοράσει για 4 χρόνια αντί 3,5 εκατ. ευρώ περίπου!\nΤελικά ο Λατινοαμερικανός έπαιξε για 6 μόνο μήνες στις «νυχτερίδες», παρότι ήταν βασικός (18 συμμ./1.197 λεπτά) αφού τον Φεβρουάριο του ’13 δόθηκε δανεικός στη Βέλεζ Σάρσφιλντ. Βοήθησε τη «Φορτίν» να κάνει δικό της το πρωτάθλημα το 2013 και έπειτα η πρώτη του ομάδα, η Μπόκα Τζούνιορς, απέσπασε το 50% των δικαιωμάτων του από τη Βαλένθια και τον ξαναέντυσε με τη φανέλα της!\nΑπό τότε, μέχρι και σήμερα, ο Γκάγκο αγωνίζεται με τους «χενέισες» και είναι βασικό τους στέλεχος – στη δεύτερη θητεία του στην ομάδα τους, δε, πήρε ακόμη δύο τρόπαια, το πρωτάθλημα και το Κύπελλο του 2015. Σε αμφότερα τα περάσματά του από τη μεγάλη ομάδα του Μπουένος Άιρες έχει καταγράψει 106 εμφανίσεις, 5 γκολ και 9 ασίστ.\nΕπίσης, ο Γκάγκο είναι βασικός και στην Εθνική Αργεντινής, έχοντας συνολικά 60 συμμετοχές. Κέρδισε το Χρυσό Ολυμπιακό Μετάλλιο το 2008 στο Πεκίνο, ήταν δευτεραθλητής στα Κόπα Αμέρικα του 2007 και του 2015 και το καλοκαίρι του 2014 βοήθησε την «αλμπισελέστε» να πάει ως τον τελικό του Παγκοσμίου Κυπέλλου της Βραζιλίας, όπου όμως η αντίπαλος, Γερμανία, θριάμβευσε με 1-0.


Η Ήπειρος ταξιδεύει στην Λευκωσία- Συμμετοχές - Πολιτιστική Διαδρομή Αρχαίων Θεάτρων της Ηπείρου\nΗ Ήπειρος ταξιδεύει στην Λευκωσία- Συμμετοχές\nΠηγή: epirus. post\nΣτη Διεθνή Τουριστική Έκθεση «ΤΑΞΙΔΙ 2022» στη Λευκωσία, η οποία θα πραγματοποιηθεί από τις 29 Απριλίου έως και 1 Μαΐου 2022, στον εκθεσιακό χώρο Κρατική Έκθεση Κύπρου, θα συμμετέχει για άλλη μια χρονιά η Περιφέρεια Ηπείρου.\nΗ Περιφέρεια θα φιλοξενηθεί ως συνεκθέτης στο Περίπτερο του ΕΟΤ, συνεχίζοντας την στοχευμένη προβολή του τουριστικού προϊόντος στην αγορά της Κύπρου, η οποία ξεκίνησε το 2004 με ιδιαίτερα θετικά αποτελέσματα στην αύξηση της επισκεψιμότητας από τη Μεγαλόνησο προς την Ήπειρο.\nΣτην έκθεση θα γίνει συνολική παρουσίαση του τουριστικού προϊόντος της Ηπείρου, καθώς και συναντήσεις με τουριστικούς πράκτορες της Κύπρου.\nΣτο περίπτερο της Περιφέρειας Ηπείρου μπορούν να φιλοξενηθούν με εκπροσώπους τους: Δήμοι, Επιμελητήρια, Ενώσεις Ξενοδόχων και γενικά φορείς και επιχειρήσεις του τουρισμού. Επίσης, μπορεί να αποσταλεί και έντυπο υλικό προβολής για να διανεμηθεί.\nΕιδικότερα, η εκδήλωση ενδιαφέροντος μπορεί να γίνει μέχρι την Τετάρτη 13 Απριλίου 2022, στο email: ch.kazakos@php.gov.gr με την συμπλήρωση της συνημμένης φόρμας συμμετοχής. Η αποστολή της συμπληρωμένης φόρμας στην παραπάνω διεύθυνση ισοδυναμεί με αποδοχή των όρων συμμετοχής.\nΔεδομένου ότι το ύφος του περιπτέρου της Περιφέρειας Ηπείρου, ως συνεκθέτης του ΕΟΤ, είναι συγκεκριμένο δεν επιτρέπεται σε κανέναν συνεκθέτη να ενσωματώσει στο χώρο δικές του κατασκευές, φωτογραφίες, οθόνες προβολής ή άλλα διακοσμητικά στοιχεία.\nΕπίσης, η Περιφέρεια Ηπείρου θα αναλάβει να μεταφέρει ενημερωτικό υλικό των Δήμων, επιχειρήσεων και φορέων, ώστε να διανεμηθεί στην έκθεση, το οποίο πρέπει να είναι κυρίως στην Ελληνική γλώσσα ή και στην Αγγλική. Το υλικό θα πρέπει να το παραδώσουν οι ενδιαφερόμενοι, στη Διεύθυνση Δια Βίου Μάθησης, Απασχόλησης, Εμπορίου & Τουρισμού /Τμήμα Τουρισμού στο κτίριο της Περιφέρειας Ηπείρου στα Ιωάννινα, στο γραφείο 143,το αργότερο μέχρι την Δευτέρα 4 Απριλίου 2022και ώρα 13μ.μ.\nH έκθεση διοργανώνεται από την εταιρία DISPLAY ATR Plc., email: info@dispalyartgroup.com, ,τηλ. 0035722485420.\nΗ ιστοσελίδα της έκθεσης είναι η: http://www.taxidiexhibition.com/, στην οποία αναγράφονται μεταξύ των άλλων πληροφοριών για την έκθεση και οι προϋποθέσεις εισόδου στην χώρα καθώς και τα μέτρα προστασίας από την πανδημία.


Δημήτρης Αγγελίδης: Γκόραν Μπρέγκοβιτς: «Ξέρετε, δεν είμαι ο Πίτερ Γκάμπριελ!»\nΗρωίδα είναι η Ντουσάνκα, η οποία ζει στο σερβικό τμήμα του Σεράγεβο (γενέτειρας πόλης του Μπρέγκοβιτς). Τον τελευταίο χρόνο του εμφύλιου πολέμου της Γιουγκοσλαβίας, το 1995, ανακαλύπτει και διαβάζει τα ημερολόγια της μητέρας της, συζύγου ενός σπουδαίου στρατηγού, τα οποία έγραψε υποδυόμενη τη Μαργαρίτα Βαλουά, τη «Βασίλισσα Μαργκό» της ταινίας του Πατρίς Σερό (τη μουσική έχει γράψει ο ίδιος ο Μπρέγκοβιτς). Το έργο μπλέκει, λοιπόν, την τραγωδία της Γαλλίας του 16ου αιώνα με αιχμή τη νύχτα του Αγίου Βαρθολομαίου, την τραγωδία μιας συζύγου στρατηγού την εποχή του Τίτο στην πρώην Γιουγκοσλαβία και την τραγωδία της κόρης της στον τελευταίο εμφύλιο.\nΛέτε κάπου στο έργο ότι, αν οι γυναίκες βρίσκονταν στην εξουσία, ο κόσμος θα ήταν καλύτερος.\nΑυτό είναι το συμπέρασμα του έργου: δώστε τον κόσμο στις γυναίκες. Θα τον βάλουν σε τάξη σαν να είναι κουζίνα. Αλμυρό και γλυκό και πικάντικο, ταιριασμένα μαζί. Παιδιάστικη ιδέα, αλλά... γιατί όχι;\nΗ Ιστορία δεν φαίνεται να μας δείχνει, πάντως, ότι οι γυναίκες άσκησαν εξουσία με τρόπο λιγότερο εξουσιαστικό από ό,τι οι άντρες.\nΓιατί δεν τις αφήνουν να λειτουργήσουν ως γυναίκες. Πρέπει πάντα να παίζουν τον αντρικό ρόλο. Διαφορετικά, περιορίζονται στο ρόλο των συνοδών των αντρών. Το έργο δείχνει ουσιαστικά την ιστορία της κόρης και της συζύγου ενός άντρα ο οποίος αποφάσιζε για την τύχη χιλιάδων ανθρώπων.\nΕπιστρέφετε στο θέατρο. Εχουμε συνηθίσει τη μουσική σας σε ταινίες.\nΤο περιβάλλον του θεάτρου μού ταιριάζει περισσότερο. Εχει λιγότερη υστερία. Στις ταινίες η διαφορά μεταξύ επιτυχίας και αποτυχίας ξεπερνά την ανθρώπινη κλίμακα. Νιώθεις ότι η ίδια σου η οικογένεια θα σταματήσει να σε αγαπάει αν η ταινία δεν κάνει επιτυχία.\nΚουαρτέτο εγχόρδων, βαρύτονοι τραγουδιστές, οκταμελής χορωδία. Αλλάξατε τον ήχο με τον οποίο έχετε γίνει γνωστός;\nΟχι, δεν πάω ξαφνικά να παρουσιάσω υψηλή κουλτούρα. Και δεν έχω γεράσει αρκετά για να βγάλω προς τα έξω ό,τι βαρετό γράφω κατά καιρούς. Ο ήχος αυτού του έργου βρίσκεται κάπου ανάμεσα στη μουσική που κάνω πάντα -ένα είδος κιτς χορευτικής μουσικής- και στη σοβαρή και δομημένη μουσική. Είναι ο ήχος της σύγχρονης μουσικής όπως τη φαντάζομαι εγώ. Μόνο που στη χώρα μου το σύγχρονο δεν είναι ίδιο μ' αυτό σε άλλες χώρες του πολιτισμένου κόσμου. Το δικό μου σύγχρονο είναι παλιομοδίτικο.\nΛένε ότι η γλώσσα της μουσικής είναι παγκόσμια. Δεν το πιστεύετε;\nΜπορεί να γίνει παγκόσμια αν τη μιλήσεις καλά. Αλλά η μοίρα του συνθέτη είναι να παραμένει τοπικός. Μπορεί να είναι τυχερός, και ο δικός του τόπος να είναι σχεδόν παγκόσμιος, όπως συμβαίνει με τους Αγγλοσάξονες και τους Κινέζους. Αλλά δεν μπορεί να ξεφύγει από το τοπικό. Πολύ θα ήθελα να είμαι αμερικανός συνθέτης, αλλά, να πάρει, δεν γίνεται. Είμαι Βαλκάνιος!\nΤι είναι η βαλκανική μουσική;\nΜια μουσική Φρανκενστάιν, που έχει πάρει στοιχεία από εβραϊκούς και τσιγγάνικους γάμους, από την ορθόδοξη, την καθολική και τη μουσουλμανική μουσική, από όλες τις διαφορετικές παραδόσεις που υπάρχουν μαζί στα Βαλκάνια. Το μοντέλο της βαλκανικής μουσικής είναι, φυσικά, το ρεμπέτικο. Ορθόδοξη μουσική παιγμένη με οθωμανικό τρόπο.\nΠού εντοπίζετε την ειδοποιό διαφορά της από τη δυτική μουσική;\nΤον καιρό του Μοντεβέρντι, όταν ξεκινούσε η όπερα στην Ιταλία, εμείς είχαμε όργανα που συνόδευαν την αφήγηση, τα ίδια που συνόδευαν στην αρχαιότητα την αφήγηση της "Ιλιάδας" και της "Οδύσσειας". Δεν είχαμε μια δομημένη αφηγηματική φόρμα βασισμένη στη μουσική. Δεν είχαμε κλασική μουσική. Σ' εμάς η μουσική συνόδευε πάντα το ποτό. Αυτή είναι η διαφορά. Το βλέπει πολύ χαρακτηριστικά κανείς στην Ελλάδα.\nΠώς το βλέπει;\nΣτις συναυλίες στην Ελλάδα, ο κόσμος μιλάει, τρώει, πίνει και σ' έχει γραμμένο. Αν έχεις συνηθίσει να παίζεις σε αίθουσες συναυλιών, παθαίνεις σοκ όταν παίζεις εδώ. Επειτα από λίγο, βέβαια, μπαίνεις στο κλίμα και αρχίζεις να μιλάς κι εσύ με τους μουσικούς σου και να περνάς καλά. Είναι πολύ ζωντανό το κλίμα στις συναυλίες στην Ελλάδα. Μόνο εδώ, άλλωστε, θα δεις μεγάλους σταρ της μουσικής να δίνουν συναυλίες σε κλαμπ.\nΥπήρξε «Ο καιρός των Τσιγγάνων» καθοριστική στιγμή για σας; Υστερα απ' αυτήν την ταινία μετατραπήκατε από αστέρι της ροκ στην πρώην Γιουγκοσλαβία σε αστέρι της έθνικ διεθνώς.\nΤον "Καιρό των Τσιγγάνων" τον έκανα γιατί έτσι γούσταρα. Οταν είσαι ροκ σταρ, η μουσική για ταινίες δεν έχει να σου δώσει ούτε λεφτά ούτε δόξα. Πραγματικά, όμως, η ταινία άλλαξε τη ζωή μου. Οταν ξέσπασε ο πόλεμος, έχασα τα πάντα. Ευτυχώς, "Ο καιρός των Τσιγγάνων" είχε γίνει χρυσός δίσκος σε καμιά δεκαπενταριά χώρες. Κι έτσι, αμέσως μου ήρθαν προτάσεις να γράψω μουσική για ταινίες.\nΑρχίσατε, μάλιστα, τις διεθνείς περιοδείες. Δεν περνάει πολύς καιρός χωρίς να παίξετε στην Ελλάδα.\nΗ πλάκα είναι ότι αμέσως μετά την ταινία δεν έκανα συναυλίες. Είχα παίξει αρκετά στη ζωή μου, δεν ήθελα άλλο. Στα δεκαεφτά μου έπαιζα ήδη σε στριπτιζάδικα. Αλλά μου παρήγγειλαν μουσική για δύο κουαρτέτα εγχόρδων και για πρώτη φορά στη ζωή μου είδα τέσσερεις ανθρώπους να κάθονται και να παίζουν τη μουσική τους. Ηταν πολύ διαφορετικό από το ροκ και ήταν ωραίο. Κι έτσι αποφάσισα να παίξω. Η πρώτη μου περιοδεία ήταν στη Σκανδιναβία και στην Ελλάδα, όπου μάλιστα έπαιξα στο Ηρώδειο, με τη Συμφωνική του Βελιγραδίου. Από τότε παίζω ασταμάτητα.\nΟ κόσμος φαίνεται να λατρεύει την τσιγγάνικη μουσική που παίζετε, την ίδια στιγμή που οι Ρομά δέχονται ρατσισμό ακραίας μορφής. Δεν είναι υποκριτικό από την πλευρά του κοινού;\nΝομίζω ότι δεν βρίσκεται μακριά η μέρα που η Ευρώπη θα αναγνωρίσει ότι οι Τσιγγάνοι άφησαν τεράστια ίχνη στον ευρωπαϊκό πολιτισμό. Δεν έχει σημασία που δεν έχουν γραπτό πολιτισμό. Στο υποσυνείδητο όλων μας υπάρχουν ίχνη. Δεν υπάρχει κανείς μεγάλος συνθέτης που να μην επηρεάστηκε ή, έστω, να μην εντυπωσιάστηκε από την τσιγγάνικη μουσική.\nΟφείλουμε, λοιπόν, να δώσουμε στους Τσιγγάνους την ευκαιρία να έχουν μια ζωή όπως όλοι. Προέρχονται από φτωχές οικογένειες, που ζουν χωρίς νερό και ηλεκτρικό. Πώς θα πάνε στο σχολείο χωρίς να κάνουν μπάνιο και να έχουν καθαρά ρούχα; Οταν πάνε, τους βάζουν σε ειδικές τάξεις, και έτσι αναπαράγεται η κατάσταση. Πρέπει να βγουν από το περιθώριο και να παλέψουν για τα δικαιώματά τους. Να αποκτήσουν έγγραφα, να γραφτούν στους εκλογικούς καταλόγους, να ψηφίσουν, να βγάλουν αντιπροσώπους.\nΚάνετε ένα είδος ακτιβισμού με τη μουσική σας;\nΟχι τόσο συχνά. Εκανα στη Σερβία ένα βίντεο που καλούσε τους Τσιγγάνους να πάνε να ψηφίσουν και να στέλνουν τα παιδιά τους στο σχολείο. Αυτό μπορείς να το κάνεις όταν ο λόγος σου έχει πέραση. Μπορείς, επίσης, να κάνεις καλή μουσική, ώστε να βγάζουν καλά φιλοδωρήματα παίζοντας τη μουσική σου. Σήμερα οι Τσιγγάνοι βγάζουν περισσότερα λεφτά όταν παίζουν το "Καλασνίκοφ" και το "Εντερλέζι", παρά όταν παίζουν παραδοσιακά τραγούδια.\nΟι U2 μπορεί να έβγαζαν και λόγο πάνω στη σκηνή.\nΔεν πολυπιστεύω σ' αυτά. Δεν μπορώ να μιλήσω σαν πολιτικός. Προέρχομαι από πρώην κομμουνιστική χώρα και έχω μάθει δυο-τρία πράγματα για την εξουσία. Η μουσική δεν θ' αλλάξει τον κόσμο.\nΜε δεδομένη τη σημερινή κρίση, μήπως ο κομμουνισμός αποτελεί μια δελεαστική εναλλακτική πρόταση;\nΔεν γνωρίζω το δικό σας κομμουνιστικό κόμμα, αλλά γνωρίζω το δικό μας και δεν θα το ψηφίσω. Αν όμως είσαι κανονικός άνθρωπος, είσαι αριστερός. Δεν γίνεται αλλιώς. Το πρόβλημα είναι ότι Αριστερά και Δεξιά δεν σημαίνουν πολλά σήμερα. Επίσης, αν η δημοκρατία μπορούσε ν' αλλάξει κάτι θα είχε απαγορευτεί. Επομένως, δεν πρέπει να έχουμε μεγάλες αυταπάτες.\nΗθελα να σας ρωτήσω για το τραγούδι της Σερβίας που γράψατε φέτος για τη Γιουροβίζιον.\nΝομίζετε ότι το κιτς της Γιουροβίζιον δεν ταιριάζει με το δικό μου;\nΔεν ξέρω. Οταν ήταν να γίνει η Γιουροβίζιον στο Βελιγράδι, με ρώτησαν αν μπορούσα να βοηθήσω. Επειτα από 50 χρόνια σκοτάδι, συμβαίνει ξαφνικά κάτι λαμπερό στην πόλη και ο κόσμος είναι μες στην τρελή χαρά. Είναι σαν τους Χειμερινούς Ολυ- μπιακούς στο Σεράγεβο το 1984, όταν όλοι οι κάτοικοι έπαιρναν τους ξένους επισκέπτες από το χέρι και τους έβαζαν στα σπίτια τους και τους έφτιαχναν καφέ. Ηταν ένα τεράστιο γεγονός, τρελαινόσουν να το ζεις. Δεν μπορούσα, λοιπόν, να αρνηθώ. Αλλωστε, η Γιουροβίζιον βελτιώνεται. Κάποτε όλοι αντέγραφαν τους Ιταλούς, τους Γερμανούς και τους Αγγλους. Σήμερα έχουν μπει στο παιχνίδι αυτοί οι άγριοι από χώρες όπως η Μολδαβία και η Τουρκία, που έχουν τη δική τους άποψη για την ποπ, κι αρχίζει να γίνεται κάτι καλό. Ενα φεστιβάλ για νέους τραγουδιστές και για γέρους συνθέτες.\nΣυνεργάζεστε συχνά με μεγάλα ονόματα σε πολλές χώρες. Σεζέν Ακσού, Νταλάρας, η Καγιά στην Πολωνία... Τι προσθέτουν στη μουσική σας;\nΟταν συνεργάζεσαι με τον Νταλάρα, έχεις στη διάθεσή σου τους καλύτερους μουσικούς της Ελλάδας, το καλύτερο μπουζούκι. Οταν συνεργάζεσαι με τη Σεζέν Ακσού, αυτός που παίζει κρουστά έχει παίξει με τους καλύτερους τζαζίστες του κόσμου. Στην Πολωνία έχεις όλες αυτές τις όμορφες τραγουδίστριες από τα βουνά. Αυτό είναι το μόνο μου κίνητρο. Το τι λένε για μένα δεν με νοιάζει· δεν θα μείνουν αυτά, αλλά το έργο μου. Οταν, λοιπόν, η Πρωτοψάλτη μού πρότεινε να κάνουμε το "Βενζινάδικο", το μόνο που ζήτησα ήταν να παίξω με τους μουσικούς που έπαιζαν στο σάουντρακ της ταινίας "Ρεμπέτικο". Ούτε λεφτά ούτε τίποτ' άλλο. Συμβαίνει και το εξής: με μερικούς ανθρώπους νιώθω σαν να ολοκληρώνονται ορισμένοι κύκλοι στη ζωή μου.\nΤι είδους κύκλοι;\nΓια παράδειγμα, μου τηλεφώνησαν μια μέρα και οι τρεις υπεύθυνοι της ιστοσελίδας μου και μου είπαν ότι έστειλε μέιλ ο Ερικ Κλάπτον. Θα ερχόταν στο Βελιγράδι και ήθελε να με γνωρίσει. Το θέμα δεν είναι μόνον ότι επρόκειτο για τον Ερικ Κλάπτον, αλλά ότι ο Κλάπτον είναι ίσως ο σημαντικότερος άνθρωπος στη ζωή μου. Στα 18 μου, που έπαιζα ακόμα στα στριπτιζάδικα, ο Κλάπτον ίδρυσε τους Cream. Ηταν η πρώτη φορά που άκουσα ελεύθερη μουσική. Αρχισα, λοιπόν, να παίζω τα κομμάτια τους στα στριπτιζάδικα. Με πέταξαν έξω ύστερα από μια βδομάδα. Χωρίς αυτόν, πιθανότατα θα πέρναγα όλη μου τη ζωή στα στριπτιζάδικα, με καλά λεφτά και ωραία κορίτσια.\nΒεβαίως. Τραγούδησε το "Εντερλέζι" και μου είπε πως του έδωσε τον πρώτο μου δίσκο ο Σκορσέζε κι ότι από τότε αγοράζει κάθε νέο δίσκο μου. Οι αφελείς πιστεύουν ότι τα πάντα γίνονται σήμερα στην τηλεόραση. Ψέματα. Εγώ έχω πουλήσει 5 εκατομμύρια δίσκους σε εφτά-οχτώ χρόνια και δεν ήμουν ποτέ στο MTV. Το μόνο βιντεοκλίπ που μπορείς να βρεις στο ίντερνετ είναι το "Ντεθ Καρ" με τον Ιγκι Ποπ.\nΒλέπετε τον εαυτό σας περισσότερο ως συνθέτη πρωτότυπης μουσικής ή ως ενδιάμεσο μεταξύ της παράδοσης και του σημερινού κοινού;\nΟπως και να 'χει, ο καλλιτέχνης κλέβει. Κλέβει τη ζωή και, στη συνέχεια, της επιστρέφει τα κλοπιμαία, ώστε να ξανακλαπούν από άλλους. Αν αφαιρούσες από τον Στραβίνσκι ή από τον Θεοδωράκη ό,τι πήραν από την παράδοση, τι θα έμενε από τη μουσική τους;\nΔεν υπάρχει όριο στην καλλιτεχνική κλοπή;\nΣτην τσιγγάνικη παράδοση δεν υπάρχει. Η μουσική ανήκει σε όλους, σαν την ανατολή. Αλλοι, βέβαια, αρχίζουν το μέτρημα. Επειτα από πέντε νότες σε στέλνουν στο δικαστήριο.\nΕχετε πει ότι δεν μπορείτε να γράφετε μουσική έξω από τα Βαλκάνια. Γιατί;\nΔιότι δεν μπορώ να δουλεύω μόνος. Στο ατελιέ μου, στο Βελιγράδι, έχω δέκα ανθρώπους καθημερινά για φαγητό και μετά παίζουμε μουσική. Αυτούς δεν μπορώ να τους έχω στη Γαλλία, για παράδειγμα. Προσπάθησα να δουλέψω με έναν γάλλο βοηθό. Οταν, όμως, εγώ έχω στο μυαλό μου έναν ρυθμό τσιγγάνικο, ο Γάλλος τον μετατρέπει σε δυτικό ρυθμό: ένα - δύο - τρία - τέσσερα... Σ' εμάς αυτοί οι ρυθμοί έρχονται φυσικά. Οπότε, γιατί να βασανίζουμε τους άλλους; Ξέρετε, δεν είμαι ο Πίτερ Γκάμπριελ. Δε συλλέγω μουσική. Δε κάνω έρευνα. Είμαι από δω, έχω τη μυρωδιά αυτού του τόπου, παίζω αυτήν τη μουσική. Δεν είμαι ξένος.


Νέο Μέλι ΠΟΠ | Παπακωνσταντίνου Δημήτριος\nΑπό τα οργανοληπτικά χαρακτηριστικά το πιο ιδιαίτερο είναι ότι διατηρεί τη ρευστή του μορφή για μικρό χρονικό διάστημα που κυμαίνεται από 1 μέχρι 3 μήνες. Εν συνεχεία κρυσταλλώνεται (λόγω της μεγάλης συγκέντρωσης γλυκόζης), οι δε κρύσταλλοι που σχηματίζονται είναι σχετικά μεγάλου μεγέθους και γίνονται αντιληπτοί κατά την κατανάλωσή του.\nΗ παραγωγή του «Μέλι Κισσούρι» ξεκινά αργά το καλοκαίρι αφού έχει ολοκληρωθεί ο τρύγος του θυμαρίσιου μελιού. Μετά τα μέσα Ιουλίου τα μελίσσια μεταφέρονται σε περιοχές του όρους Όχη που βρίσκονται σε μεγάλο υψόμετρο (άνω των 600 μέτρων). Στο υψόμετρο αυτό και υπό την προϋπόθεση της ύπαρξης καλοκαιρινών βροχοπτώσεων ξεκινά η ανθοφορία της ερείκης από την οποία οι μέλισσες συγκεντρώνουν νέκταρ και γύρη. Μέχρι τα μέσα Αυγούστου κάθε έτους πραγματοποιείται ο πρώτος τρύγος του «Μέλι Κισσούρι». Στην περίπτωση που δεν υπάρξει καλοκαιρινή βροχόπτωση, καθυστερεί η ανθοφορία της ερείκης και κατ? επέκταση ο πρώτος τρύγος του «Μέλι Κισσούρι», ο οποίος γίνεται περί τα τέλη Σεπτεμβρίου.\nΟι μελισσοκόμοι μεταφέρουν σταδιακά, μέχρι το μήνα Δεκέμβριο, τα μελίσσια τους από το μεγάλο υψόμετρο σε χαμηλότερα (μέχρι και το επίπεδο της θάλασσας) ακολουθώντας τη σταδιακή άνθηση της ερείκης η οποία ολοκληρώνεται στις αρχές Δεκεμβρίου σε υψόμετρο που είναι κοντά στο επίπεδο της θάλασσας. Με τον τρόπο αυτό εκμεταλλεύονται πλήρως τη σταδιακή ανθοφορία της ερείκης και τρυγούν τα μελίσσια τους κατά διαστήματα.\nΜετά την ολοκλήρωση του τρύγου του «Μέλι Κισσούρι», οι μελισσοκόμοι διατηρούν στα μελίσσια επαρκείς ποσότητες μελιού προκειμένου να τραφούν οι μέλισσες κατά την περίοδο διαχείμασής τους αποφεύγοντας με τον τρόπο αυτό τη χορήγηση τεχνητής τροφής.\nΟι μελισσοκόμοι κατά την εξαγωγή μελιού, τρυγούν τις κηρήθρες με το λιγότερο δυνατό κάπνισμα των μελισσών. Η εξαγωγή του μελιού γίνεται με φυγοκέντριση είτε με χειροκίνητο είτε με ηλεκτρικό μελιτοεξαγωγέα. Ακολουθεί η διαύγαση του μελιού η οποία γίνεται σε δεξαμενές καθίζησης και διαρκεί περίπου 1 εβδομάδα. Ο αφρός αφαιρείται προσεκτικά μετά τη διαύγαση και τα δοχεία συσκευασίας γεμίζουν καλά μέχρι επάνω, ώστε να μην μένει αέρας στο ενδιάμεσο κενό. Το μέλι δεν θερμαίνεται σε κανένα στάδιο εξαγωγής ή επεξεργασίας του. Τα εργαλεία και τα σκεύη που χρησιμοποιούνται για τον τρύγο και τη συντήρηση του προϊόντος (μελισσοκομική βούρτσα, μαχαίρι απολεπισμού, μελιτοεξαγωγέας, φίλτρα, δοχεία μεταφοράς και διατήρησης του μελιού) καθαρίζονται με ζεστό νερό και κατάλληλα απορρυπαντικά για σκεύη τροφίμων.\nΓια την αντιμετώπιση του παρασιτικού ακάρεος βαρρόα (Varroa destructor), χρησιμοποιούνται μόνο εγκεκριμένα σκευάσματα με ιδιαίτερη προσοχή. Δεν χρησιμοποιούνται αντιβιοτικά ή χημικά θεραπευτικά μέσα για καμιά άλλη ασθένεια των μελισσών.


Σύσκεψη Πλακιωτάκη-Κικίλια για την βιώσιμη ανάπτυξη της κρουαζιέρας - ITNnews\nΗ ιδιαίτερη σημασία του μηχανισμού διαχείρισης ροών, προγραμματισμού κίνησης, καθώς και ελέγχου αφίξεων και αναχωρήσεων κρουαζιερόπλοιων (berth allocation), εξετάστηκε την Τετάρτη στην διάρκεια σύσκεψης που πραγματοποιήθηκε στο Υπουργείο Ναυτιλίας και Νησιωτικής Πολιτικής, με την συμμετοχή του Υπουργού Ναυτιλίας και Νησιωτικής Πολιτικής Γιάννη Πλακιωτάκη, του Υπουργού Τουρισμού Βασίλη Κικίλια και άλλων υπηρεσιακών παραγόντων των δύο Υπουργείων.\nΠροηγούμενος Παρέμβαση Λ. Τσιλίδη στη Βουλή για τον Αναπτυξιακό Νόμο\nΕπόμενο Γ. Πλακιωτάκης: 27 εκατ. ευρώ για λιμενικές υποδομές και ακτοπλοϊκές συνδέσεις για την Περιφερειακή ενότητα Σάμου\n“Η κυβέρνηση έχει ξεκάθαρη και ολοκληρωμένη πολιτικη για τα λιμανια” Ρεκόρ συμμετοχών για την αξιοποίηση του λιμανιού της Ηγουμενίτσας


Δημήτρης Βακρινός: Ο «άνθρωπος της καρπαζιάς» που έγινε ο πρώτος serial killer της Ελλάδος - Enimerotiko.gr\nby Δημήτρης Μπιτολάς 19/08/2019 16:52 3538\nΆνθρωπος της καρπαζιάς – Αληθινές ιστορίες: Ο πρώτος Έλληνας serial killer, ήταν ένας ψύχραιμος άνθρωπος. Περιέγραφε τα εγκλήματά του, χωρίς να δείχνει μεταμέλεια. Μάλιστα, δεν υπήρχαν κίνητρα για την πραγματοποίηση των εγκλημάτων του. Όχι, σε ένα, όχι στο σύνολο, αλλά σε όλα.\nΟ Δημήτρης Βακρινός πραγματοποίησε τρεις δολοφονίες, χωρίς να τον καταλάβει κανείς. Ωστόσο, το Δεκέμβριο του 1995 έκανε το λάθος να δολοφονήσει εν ψυχρώ τους Κώστα και Αντώνη Σπυρόπουλο. Ο λόγος ήταν οικονομικός. Ο Δημήτρης Βακρινός ένιωσε πως έγινε αθέτηση συμφωνίας ως προς την πώληση που είχε κάνει στα δύο αδέρφια.\nΟ λόγος φυσικά για το αυτοκίνητο που είχε πουλήσει έναντι 600.000 δραχμών αντί για 700.000 δραχμές, που είχε συμφωνηθεί, αρχικά. Ο Βακρινός αποφάσισε να κλέψει το πρώην αμάξι του, με ένα αντικλείδι που είχε στην κατοχή του. Οι Σπυρόπουλοι, το κατάλαβαν και τον καταδίωξαν, αλλά πέθαναν, μετά από τα πυρά που δέχθηκαν σε ένα βενζινάδικο επί της λεωφόρου Καραμανλή.\nΑληθινές ιστορίες: Το πρώτο στοιχείο και η σύλληψη του Βακρινού\nΟι αστυνομικοί κατάλαβαν ότι ο Βακρινός είχε το αντικλείδι και κατά συνέπεια, αυτός ήταν και ο δράστης της υπόθεσης. Ωστόσο, δεν κατάφεραν να τον βρουν. Μήνες αργότερα, (σ.σ. τον Μάιο του 1996), ο Βακρινός σκότωσε τον Σεραφείμ Αγιαννίδη, διότι του χάλασε το προξενιό, με τη γυναίκα που αγαπούσε.\nΟ Βακρινός διέφυγε και το μόνο στοιχείο που είχε η αστυνομία στα χέρια της, ήταν μία αναφορά πως διέφυγε με ταξί. Οι έρευνες οδήγησαν τους αστυνομικούς σε άτομα που τελούσαν το επάγγελμα του οδηγού ταξί. Το συγκεκριμένο επάγγελμα έκανε και ο Βακρινός. Η αστυνομία τον συνέλαβε τον Απρίλιο του 1997. Μάλιστα, ο Βακρινός ομολόγησε ακόμη τρεις δολοφονίες.\nΠάντως, ο πρώτος ήταν εκείνος, με θύμα τον Παναγιώτη Γαγλία, ο οποίος ήταν γνωστός στον υπόκοσμο και ως πεταλούδας. Η δολοφονία είχε διαπραχθεί το 1987, επειδή το θύμα είχε κλέψει από τον Βακρινό, μία καραμπίνα.\nΠόνος στην πλάτη: Τα ανησυχητικά σημάδια – Πως θα τον αντιμετωπίσετε – Πότε πρέπει να πάτε στο γιατρό\n05/12/2021 15:09 650\n12/10/2021 00:47 22/11/2021 18:56 1559\n11/10/2021 21:17 23/11/2021 19:01 1671\n06/10/2021 22:26 1320\nSERIAL KILLERΑΛΗΘΙΝΕΣ ΙΣΤΟΡΙΕΣΑΝΘΡΩΠΟΣ ΤΗΣ ΚΑΡΠΑΖΙΑΣΔΗΜΗΤΡΗΣ ΒΑΚΡΙΝΟΣΕΛΛΗΝΑΣ ΔΟΛΟΦΟΝΟΣ


olympios: Σεπτεμβρίου 2015\nMars: Δείτε εικόνες του Άρη από το Google Earth [βίντεο]\nΤα μάτια όλης της ανθρωπότητας στραμμένα στον κόκκινο πλανήτη, στον Άρη (Mars) μετά τα στοιχεία που παρουσίασε η NASA για την εποχική ροή υγρού νερού στον Άρη - μια ανακάλυψη που αναπτερώνει τις ελπίδες για ανακάλυψη μικροβιακής ζωής.\nΣτο βίντεο που ακολουθεί μπορείτε να δειτε εικόνες του πλανήτη\nΑναρτήθηκε από olympios στις 12:19 μ.μ.\nΗ Ρωσία έβγαλε πρόσφατα ένα βίντεο από ένα τεράστιο διαστημόπλοιο με μήκος 3.000 χιλιομέτρων και πλάτος 800 χιλιομέτρων που βρισκόταν σ΄ ένα από τους δορυφόρους του πλανήτη Άρη, τον Φόβο.\nΣτο βίντεο θα ακούσετε ότι αυτό εδώ είναι το ίδιο διαστημόπλοιο που παρακολουθούσε την αποστολή των Αμερικανών με το Apollo… και τους εμπόδισε να ρίξουν μια πυρηνική βόμβα στη Σελήνη.\nΣτον ευρύτερο χώρο της επιστήμης, οι ελληνικές λέξεις έχουν έναν πολύ σημαντικό ρόλο. Ενα τεράστιο ποσοστό επιστημονικών ορολογιών, προέρχεται κατευθείαν από «δανεισμούς» ελληνικών λέξεων. Πέρα από τις αμέτρητες ελληνικές λέξεις όμως που μπορεί να συναντήσει κανείς σε ένα ξενόγλωσσο ακαδημαϊκό βιβλίο, με αντίστοιχη συχνότητα εμφανίζονται και μεμονωμένα γράμματα, ως επιστημονικά σύμβολα.\nMars: Δείτε εικόνες του Άρη από το Google Earth [β...


Κανονισμοί | skopovoliatlas\nΑγώνισμα που γίνεται στα 10 μέτρα και αποτελείται απο 60 βολές σε διάστημα μίας ώρας και 45 λεπτών. Γυναίκες και νεάνιδες βάλλουν 40 βολές σε μία ώρα και 15 λεπτά. Τα όπλα είναι αεροβόλα πιστόλια των 4,5mm με ελάχιστο βάρος σκανδάλης τα 500gr. Οι διαστάσεις των όπλων πρέπει να είναι συγκεκριμένες (σχέδιο λαβής και σώμα όπλου)\n1.-Ελεύθερο. Το αγώνισμα γίνεται στα 50 μέτρα και αποτελείται απο 60 βολές που πρέπει να γίνουν σε μέγιστο χρόνο 2 ωρών χρησιμοποιώντας πιστόλι των .22in (5,56mm). Το όνομα του το παίρνει απο το γεγονός ότι αντίθετα με τα άλλα αγωνίσματα δεν υπαρχουν περιορισμοί στο μέγεθος του όπλου, το βάρος της σκανδάλης ή την λαβή.\n2.-Ταχύτητος. Αγώνισμα που γίνεται στα 25 μέτρα και αποτελείται απο 60 βολές που γίνονται σε δύο στάδια των 30 βολών το κάθε ένα. Το κάθε στάδιο χωρίζεται σε έξη σειρές των πέντε βολών. Οι πρώτες δύο σειρές του κάθε σταδίου βάλλονται σε 8 δευτερόλεπτα, οι επόμενες δύο σε έξη και οι δύο τελευταίες σε τέσσερα. Ο σκοπευτής σε όλες τις σειρές βάλλει τις πέντε βολές σε πέντε διαφορετικούς ανα βολή στόχους τοποθετημένους οριζόντια ο ένας δίπλα στον άλλο και όχι στον ίδιο στόχο όπως όλα τα άλλα αγωνίσματα. Τα όπλα που χρησιμοποιούνται είναι πυροβόλα των .22 short με λαβές που «κλείνουν» γύρω απο το χέρι για μεγαλύτερη σταθερότητα. Οι στόχοι που χρησιμοποιούνται είναι οι «μεγάλοι» ISSF.\n3.-Standard. Το αγώνισμα γίνεται στα 25 μέτρα και αποτελείται απο 60 βολές που χωρίζονται σε τρία στάδια. Το κάθε στάδιο χωρίζεται σε τέσσερεις σειρές απο πέντε βολές η κάθε μία. Στο πρώτο στάδιο ο σκοπευτής έχει στην διάθεση του για κάθε σειρά 150 δευτερόλεπτα. Στο δεύτερο στάδιο ο διαθέσιμος χρόνος είναι 20 δευτερόλεπτα και στο τελευταίο στάδιο είναι μόλις 10 δεύτερα. Για το αγώνισμα αυτό χρησιμοποιούνται οι «μικροί» ISSF στόχοι για όλα τα στάδια. Τα όπλα που χρησιμοποιούνται είναι πυροβόλα των .22LR και μόνον με βάρος σκανδάλης όχι λιγότερο απο 1000gr και ελεγχόμενες διαστάσεις οπλου και λαβής.\n4.-Κεντρικής Πυροδότησης. Το μόνο αγώνισμα για τα πιστόλια μεγάλων διαμετρημάτων που γίνεται στην Ελλάδα. Αποτελείται απο 60 βολές που χωρίζονται σε δύο εντελώς διαφορετικά στάδια των 30 βολών το κάθε ένα. Το πρώτο στάδιο χωρίζεται σε έξη σειρές των 5 βολών που για την κάθε σειρά ο σκοπευτής έχει 6 λεπτά για να βάλλει τον "μικρό" ISSF στόχο με τις πέντε βολές του. Το δεύτερο στάδιο χωρίζεται και αυτό σε έξη σειρές των πέντε βολών αλλά οι ομοιότητες του με το πρώτο σταματούν εδώ. Στο στάδιο αυτό ο στόχος αλλάζει και γίνεται πλέον ο «μεγάλος» ή αλλιώς "ταχείας". Ο στόχος επιτρέπεται να βληθεί μόνον για τρία δευτερόλεπτα με μία μόνον σφαίρα και κατόπιν «κλείνει» για 7 δεύτερα. Με διαδοχικά ανοίγματα και κλεισίματα τριών και αντίστοιχα επτά δευτερολέπτων ο σκοπευτής βάλλει τον στόχο με πέντε βολές ανα σειρά. Επιπλέον όσο ο στόχος είναι «κλειστός» ο σκοπευτής πρέπει να έχει το χέρι του σε γωνία εως 45 μοιρες και να μην σημαδεύει τον στόχο. Στο αγώνισμα αυτό χρησιμοποιούνται όπλα με μέγεθος βολίδας απο .32 (7,65χιλ) εως και 38(9χιλ), με ανοιχτές λαβές (που να μην κλείνουν γύρω απο το χέρι), το βάρος της σκανδάλης να μην είναι μικρότερο των 1360gr και να μην ξεπερνούν τα όρια των διαστάσεων που ορίζονται απο την ISSF. Αγώνισμα μόνον για κατηγορίες ανδρών & εφήβων.\n5.-Sport Γυναικών. Το μόνο αγώνισμα για γυναίκες και νεάνιδες στην κατηγορία των πυροβόλων πιστολιών. Οι κανόνες, στόχοι και χρόνοι είναι ίδιοι με το αγώνισμα της κεντρικής πυροδότησης αλλά γίνεται με μικρού διαμετρήματος όπλα των .22LR (5,56χιλ)\nΤΟΥΦΕΚΙ Αεροβόλο. Γίνεται στα δέκα μέτρα και αποτελείται απο 60 βολές που πρέπει να βληθούν σε μέγιστο χρόνο 1 ώρας και 45 λεπτών. Οι γυναίκες και νεάνιδες έχουν 1 ώρα και 15 λεπτά για 40 βολές. Ο στόχος είναι ο ειδικός ISSF για αεροβόλο τουφέκι. Χρησιμοποιούνται οπλα των .177 (4,5mm)\n1.-Τουφέκι .22 Πρηνηδόν. Ο σκοπευτής βάλλει σε θέση πρηνηδόν 60 βολές σε στόχο ISSF πυροβόλου τουφεκίου σε χρόνo 1 ώρας και 30 λεπτών. Χρησιμοποιούνται όπλα των .22LR\n2.-Τουφέκι Τριών Στάσεων (3χ40) ή (3χ20). Ο σκοπευτής βάλλει 60 βολές χωρισμένες σε 3 στάδια. Για το κάθε στάδιο αλλάζει και την στάση του απο Ορθια σε Γονηπετώς σε Πρηνηδόν. Σε κάθε στάδιο βάλλει 40 βολές. Οι άνδρες σκοπευτές έχουν στην διαθεση τους 1 ώρα για την Ορθια στάση, 1 ώρα και 30 λεπτά για την Γονατιστή και 1 ώρα και 15 λεπτά για την Πρηνηδόν. Οι γυναίκες έχουν 2 ώρες και 30 λεπτά για το σύνολο των στάσεων και βάλλουν 20 βολές ανα στάση. Χρησιμοποιούνται όπλα των .22LR\n3.- Τουφέκι 300μ.\nΑΓΩΝΙΣΜΑΤΑ IPSC (ΠΡΑΚΤΙΚΗ ΣΚΟΠΟΒΟΛΗ) Εδω τα πράγματα αλλάζουν ριζικά. Ο σκοπευτής βγαίνει απο τον κλειστό χώρο της «σκοπευτικής θυρίδας» και περνά στον ανοιχτό σκοπευτικό στίβο. Απαιτεί απο τον σκοπευτή ευθυβολία, ταχύτητα, καλή σωματική κατάσταση και γρήγορη αντίληψη του σκοπευτικού σταδίου που εκτελεί. Σε αυτό το είδος σκοποβολής ο σκοπευτής καλείται να εκτελέσει εναν αριθμό διαφορετικών σκοπευτικών σεναρίων με την μέγιστη ευθυβολία στον ελάχιστο χρόνο. Αν και τα σκοπευτικά σενάρια δεν είναι απο αγώνα σε αγώνα τα ίδια, η γενική ιδέα είναι να βάλλεις τους στόχους (που θα σου υποδείξει ο κριτής πριν την βολή) στο ελάχιστο χρόνο, χωρίς να βάλλεις στην προσπάθεια σου μη βαλλόμενους ("No shoot") στόχους (εαν υπάρχουν στο σενάριο) ακολουθώντας τους όρους του σεναρίου. Ενας αγώνας αποτελείται απο αριθμό σταδίων ανάλογα με την κατηγορία του. Χρησιμοποιούνται κυρίως πιστόλια με ελάχιστο διαμέτρημα των 9χιλ. αλλά και τουφέκια (ραβδωτά και λειόκαννα). Οι κατηγορίες του αγωνίσματος ορίζονται απο το είδος του όπλου που χρησιμοποιείται σε standard, modified & open. Επιπλέον ανάλογα με την ενέργεια της βολίδας του όπλου που χρησιμοποιεί ο σκοπευτής υπάρχουν δύο βαθμολογίες: η Minor και η Major. Η ενέργεια της βολίδας ορίζεται απο το βάρος και την ταχύτητα της. Η βαθμολογία του σκοπευτή εκφράζεται σε ποσοστό τοις εκατό έχοντας τον πρώτο σκοπευτή του αγώνα με αποτέλεσμα 100%. Είναι αυτονόητο ότι δεν μπορεί να υπάρξει συγκριτικό μεταξύ δύο αγώνων παρα μόνον εαν τα σενάρια των σταδίων είναι απόλυτα ίδια. O στόχοι που χρησιμοποιούνται είναι ο Standard IPSC, τα Pepper Poppers (μεταλλικοί στόχοι που όταν βληθούν εύστοχα πέφτουν) και σε λίγο οι πιό νέοι στόχοι που επιβάλλει η IPSC. Οι κανόνες της Πρακτικής Σκοποβολής είναι ιδιαίτερα πολύπλοκοι για το τι επιτρέπεται και τι απαγορεύεται. Γενικά οι κανόνες έχουν φτιαχτεί έτσι ώστε να βοηθούν τον σκοπευτή και να εγγυώνται το μέγιστο της ασφάλειας. Για περισσότερες πληροφορίες, αλλά και για τον πλήρη κανονισμό της Πρακτικής Σκοποβολής μπορείτε να επισκεφθείτε το site της IPSC. www.ipsc.org Η Πρακτική Σκοποβολή έχει ραγδαία εξέλιξη στην Ελλάδα με πολλούς νέους σκοπευτές. Ο συνδυασμός της γρήγορης βολής με την χρήση μεγάλων διαμετρημάτων προσελκύει δικαιολογημένα τον περισσότερο κόσμο που θέλει να ασχοληθεί με την σκοποβολή, μια και προσφέρει περισσότερη δράση και θέαμα απο τον Σταθερό Στόχο. Σαν νέο άθλημα έχει φανατικούς λάτρεις και φανατικούς «εχθρούς». Η μόνιμη παρεξήγηση των όπλων ότι είναι μέσα καταστροφής (και όχι μέσα ψυχαγωγίας όπως με την παροδο του χρόνου έγινε το τόξο, το ακόντιο, η σφύρα κ.α. αντικείμενα αθλητισμού) επιδρά αρνητικά και στην Πρακτική Σκοποβολή. Δεν παύει όμως να είναι ένα άθλημα που όπως όλα τα άλλα αθλήματα απαιτεί την τέλεια σωματική και ψυχική προετοιμασία απο τους αθλητές του. Ας μην ξεχνάμε ότι ΟΛΑ τα αθλήματα πηγάζουν απο την προετοιμασία του ανθρώπου για την επιβίωση του και απο την επίδειξη των δυνάμεων και ικανοτήτων του να υπερέχει του συνανθρώπου του σε δύναμη, ταχύτητα και ακρίβεια, τα τρία στοιχεία που ορίζονται απο την Διεθνή Συνομοσπονδία Πρακτικής Σκοποβολής σαν τον λόγο ύπαρξης του αθλήματος.\nEδω τα πράγματα αλλάζουν ριζικά. Ο σκοπευτής βγαίνει απο τον κλειστό χώρο της «σκοπευτικής θυρίδας» και περνά στον ανοιχτό σκοπευτικό στίβο. Απαιτεί απο τον σκοπευτή ευθυβολία, ταχύτητα, καλή σωματική κατάσταση και γρήγορη αντίληψη του σκοπευτικού σταδίου που εκτελεί. Σε αυτό το είδος σκοποβολής ο σκοπευτής καλείται να εκτελέσει εναν αριθμό διαφορετικών σκοπευτικών σεναρίων με την μέγιστη ευθυβολία στον ελάχιστο χρόνο.\nΗ Πρακτική Σκοποβολή έχει ραγδαία εξέλιξη στην Ελλάδα με πολλούς νέους σκοπευτές. Ο συνδυασμός της γρήγορης βολής με την χρήση μεγάλων διαμετρημάτων προσελκύει δικαιολογημένα τον περισσότερο κόσμο που θέλει να ασχοληθεί με την σκοποβολή, μια και προσφέρει περισσότερη δράση και θέαμα απο τον Σταθερό Στόχο.\nΗ μόνιμη παρεξήγηση των όπλων ότι είναι μέσα καταστροφής (και όχι μέσα ψυχαγωγίας όπως με την παροδο του χρόνου έγινε το τόξο, το ακόντιο, η σφύρα κ.α. αντικείμενα αθλητισμού) επιδρά αρνητικά και στην Πρακτική Σκοποβολή. Δεν παύει όμως να είναι ένα άθλημα που όπως όλα τα άλλα αθλήματα απαιτεί την τέλεια σωματική και ψυχική προετοιμασία απο τους αθλητές του.\nΑς μην ξεχνάμε ότι ΟΛΑ τα αθλήματα πηγάζουν απο την προετοιμασία του ανθρώπου για την επιβίωση του και απο την επίδειξη των δυνάμεων και ικανοτήτων του να υπερέχει του συνανθρώπου του σε δύναμη, ταχύτητα και ακρίβεια, τα τρία στοιχεία που ορίζονται απο την Διεθνή Συνομοσπονδία Πρακτικής Σκοποβολής σαν τον λόγο ύπαρξης του αθλήματος.\nΤί είναι η Πρακτική Σκοποβολή.Η Πρακτική Σκοποβολή είναι ένα σχετικά νέο, αλλά συναρπαστικό, στύλ σκοποβολής που έχει τις ρίζες του στην Καλιφόρνια στίς αρχές της δεκαετίας του '50. Στο αγώνισμα αυτό ο σκοπευτής δοκιμάζεται σε μία σειρά από υποθετικά σενάρια, τα Στάδια, όπως λέγονται, τα οποία προσομοιώνουν πραγματικές καταστάσεις στις οποίες θα μπορούσε κάποιος να βρεθεί. Πολλαπλοί στόχοι, κινούμενοι στόχοι, στόχοι που όταν βληθούν αποκαλύπτουν, ή βάζουν σε κίνηση άλλους στόχους, μερικώς καλυμένοι στόχοι, κίνηση, τακτική, εμπόδια και γενικά ό,τι δυσκολία μπορεί να φανταστεί ο σχεδιαστής των Σταδίων, συνδυάζονται για να ενθουσιάσουν τους αθλητές και να ψυχαγωγήσουν τους θεατές. Ο σκοπευτής από την πλευρά του πρέπει να συνδυάσει με επιτυχία την ακρίβεια των βολών του με την ισχύ του όπλου του, και την ταχύτητα με την οποία θα καταφέρει να ολοκληρώσει τα Στάδια.\nOι αγώνες της Π Σ περιλαμβάνουν περιλαμβάνουν διφορετικές κατηγορίες στα τελικά αποτελέσματα, οι οποίες χρησιμοποιούνται, σαν μέθοδοι αναγνώρισης διαφορετικών τεχνικών και εξοπλισμού.\nΣτην κατηγορία STANDART ανήκουν όσοι αγωνίζονται με "πλήρες" εργοστασιακό όπλο που παράγεται σε ποσότητες άνω των 500 τεμαχίων το χρόνο και έχει υποστεί "ελαφρές" μετατροπές.\nΣτήν κατηγορία OPEN ανήκουν αυτά που δεν ανήκουν στην STANDART σύμφωνα με τους κανονισμούς της IPSC και έχουν υποστεί μετατροπές, όπως οπτικά σκοπευτικά, compensators, λαβές που βελτιώνουν το πιάσιμο του όπλου ή γεμιστήρες διαστάσεων μεγαλύτερων των πρβλεπόμενων από τους κανονισμούς.\nΟι Χάρτινοι Στόχοι έχουν διαστάσεις 75 Χ 45 εκατοστά και χωρίζονται σε τέσσερις ζώνες A, B, C, D οι οποίες βαθμολογούνται ανάλογα με την ισχύ του όπλου.\nΌσον αφορά την ισχύ του όπλου υπάρχουν δύο "Συντελεστές Δύναμης" που προκύπτουν από τον τύπο Σ=Βάρος Βλήματος(GRAINS) x Ταχύτητα(fps)/1000.\nTα όπλα με συντελεστή από 125 εως 175 ανήκουν στην κατηγορία MINOR και αυτά με συντελεστή πάνω από 175 στη MAJOR. Έτσι οι στόχοι βαθμολογούνται ώς εξής: Για τα MINOR όπλα το Α=5, το Β=3, το C=3, το D=1, ενώ στα MAJOR το Α=5, το Β=4, C=4, το D=2.\nΝα σημειώσουμε οτι στην Π.Σ. το ελάχιστο επιτρεπόμενο διαμέτρημα για πιστόλια είναι αυτό των 9mm (0.354"), ενώ το ελάχιστο στην MAJOR είναι αυτό των 10mm (.40 ιnches).\nOι μεταλλικές σιλουέτες π.χ. Pepper Poppers , βαθμολογούνται με 10 πόντους όταν χτυπηθούν και πέσουν (το διπλάσιο της μέγιστης βαθμολογίας), ενώ οι εγγεκριμένοι μeταλλικοί στόχοι π.χ. Μetal Plates με 5 πόντους (το μεγαλύτερο μονό χτύπημα).\nΟ χάρτινος στόχος που χρησιμοποιείται είναι o Classic Target . MAJOR στην κατηγορία SHOTGUN είναι όσα όπλα είναι μεγαλύτερα του 20 Gauge, ενώ τα μικρότερα από αυτό είναι MINOR.\nΣτη χώρα μας την εποπτεία του αθλήματος έχει η Σκοπευτική Ομοσπονδία Ελλάδος ΣΚΟΕ.\nΘέμα: Ανανέωση Σκοπευτικών Ταυτοτήτων για το έτος...\nΘέμα: Έναρξη λειτουργίας των Νέων εγκαταστάσεων του...\nKYA 4325-99b (...Περισσότερα\nKYA 4325-99a (...Περισσότερα


Γεννηματά: Η κυβέρνηση οδηγεί τη χώρα σε ταξικό εμφύλιο - Newpost.gr\nΓεννηματά: Η κυβέρνηση οδηγεί τη χώρα σε ταξικό εμφύλιο - Μακρύ χέρι των Ευρωπαίων ο Τσίπρας\nΠυρά κατά της κυβέρνησης εξαπέλυσε η πρόεδρος της Δημοκρατικής Συμπαράταξης Φώφη Γεννηματά, μιλώντας στην εκπομπή στον «Ενικό», με τον Νίκο Χατζηνικολάου, στον τηλεοπτικό σταθμό STAR. Ως προς το θέμα της ανασυγκρότησης της Κεντροαριστεράς, σημείωσε πως ο Γιώργος Παπανδρέου δικαιούται μίας δεύτερης ευκαιρίας.\nΔημοσίευση 22 Μαρτίου 2016, 00:04 / Ανανεώθηκε 22 Μαρτίου 2016, 01:43\nΗ πρόεδρος του ΠΑΣΟΚ άφησε αιχμές ότι, εξυπηρετεί ο κ. Τσίπρας τα συμφέροντα της Γερμανίας, τονίζοντας πως πρωθυπουργός ακούει μόνο καλά λόγια από τον Σόιμπλε και την Μέρκελ» και «πέταξε» καρφιά προς το Μαξίμου λέγοντας «εγώ περιμένω τώρα να τον καλέσουν και από το Λαϊκό Κόμμα». Σε αυτό το πλαίσιο υπενθύμιζε πως ο κ. Τσίπρας έχει αναπτύξει καλές σχέσεις με την κυρία Μέρκελ και υπογράμμισε χαρακτηριστικά ότι «αυτά που κάνει εξυπηρετούν τα συμφέροντα της Γαλλίας και της Γερμανίας».\n«Και με το ασφαλιστικό και με το φορολογικό και με το αγροτικό οδηγεί σε μια εξόντωση τους πολίτες. Η κυβέρνηση στοχοποιεί οτιδήποτε παραγωγικό. Η ανάπτυξη είναι εχθρός της» ανέφερε επίσης η κ. Γεννηματά και πρόσθεσε:\nΌταν αναγκάστηκε το ΠΑΣΟΚ στο πρώτο μνημόνιο να εφαρμόσει σκληρά και άδικα μέτρα είχε να διαχειριστή ένα τεράστιο έλλειμμα. Ο κ. Τσίπρας πήρε την χώρα με πλεόνασμα και οδήγησε την χώρα πάλι στην ανάγκη να λάβει τέτοια μέτρα. Η πολιτική της κυβέρνησης οδηγεί σε ταξικό εμφύλιο αν και η ίδια θεωρεί πως παίρνει τα μέτρα με ταξικά κριτήρια.\nΕπέμενε πως το καλοκαίρι, όταν το ΠΑΣΟΚ υπερψήφισε το μνημόνιο, επεσήμανε πως «στηρίξαμε την Ελλάδα, όχι την κυβέρνηση» και συνέχισε:\nΤο καλοκαίρι στηρίξαμε την Ελλάδα και όχι την κυβέρνηση. Ο κίνδυνος να βγει η χώρα από την ευρωζώνη ήταν υπαρκτός. Του είπαμε του πρωθυπουργού να φτιάξει μια εθνική ομάδα διαπραγμάτευσης για να πάμε όλοι μαζί να διαπραγματευτούμε τους σκληρούς όρους που έθεταν οι εταίροι και εκείνος προτίμησε να πάει σε εκλογές γιατί προτίμησε να εμφανιστεί ως κομματάρχης.\n«Τη στήριξη που είχε ο κ. Τσίπρας δεν την είχε καμία άλλη κυβέρνηση. Βγήκαν στους δρόμους της πλατείες. Έλεγαν στον κόσμο ότι υπήρχε άλλος δρόμος. Δηλητηρίαζε το ξεκίνημα μιας εθνικής προσπάθειας. Οι τράπεζες δεν έκλεισαν τα προηγούμενα χρόνια. Δεν κυνηγήθηκαν οι επενδύσεις. Δεν εμφανιζόταν η χώρα σαν ξέφραγο αμπέλι. Δεν αποτελεί προέκταση αυτό που συμβαίνει σήμερα, αυτά που γινόντουσαν πριν. Τότε βλέπαμε τη βρύση αλλά τελικά νερό δεν ήπιαμε» συνέχισε η πρόεδρος της Δημοκρατικής Συμπαράταξης.\nΕπέμεινε στην πρότασή της για κυβέρνηση «εθνικής συνεννόησης», λέγοντας ότι μόνο έτσι μόνο έτσι θα γίνει διαπραγμάτευση των μέτρων του μνημονίου και θα ανοίξει η συζήτηση για το χρέος. «Υπάρχουν δυσκολίες για αν πετύχει ένα τέτοιο εγχείρημα αλλά αυτό έχει ανάγκη η χώρα. Να έχει συγκεκριμένο χρονοδιάγραμμα και σκοπό ώστε να φτάσουμε σε ένα καλό σημείο και έπειτα να ρωτήσουμε και πάλι τον λαό. Δεν έχω κάποια αγάπη για τη ΝΔ. Θέλω να μπει στη κυβέρνηση εθνικής συνεννόησης το δεύτερο σε δύναμη κόμμα της Βουλής. Και ο ΣΥΡΙΖΑ να ήταν το ίδιο θα έλεγα. Χωρίς το δεύτερο κόμμα ο λαϊκισμός θα συνεχίσει να υπάρχει. Αν συνεχίσουν να αρνούνται και η ΝΔ και ο ΣΥΡΙΖΑ ας κοιτάξουν τον λαό στα μάτια και να του πουν πως θα συνεχίσουν. Κανένας μόνος του δεν μπορεί. Μπορούμε μόνο όλοι μαζί» τόνισε.\nΣτη συνέχεια η πρόεδρος της Δημοκρατικής Συμπαράταξης έστρεψε τα πυρά της κατά του προέδρου της ΝΔ Κυριάκου Μητσοτάκη κατηγορώντας τον «ακολουθεί την τακτική του ώριμου φρούτου» καθώς και ότι «στηρίχτηκε στο δεξιό άκρο της ΝΔ για να εκλεγεί πρόεδρος».\nΗ επικεφαλής της Δημοκρατικής Συμπαράταξης υποστήριξε ότι «στο όνομα του μνημονίου έχουν χτιστεί καριέρες». «Ο ΣΥΡΙΖΑ έγινε κυβέρνηση γιατί καβάλησε το κύμα της οργής και του θυμού του κόσμου», συμπλήρωσε.\n«Ο Παπανδρέου αξίζει μία δεύτερη ευκαιρία»\nΑναφερόμενη στην πρωτοβουλία της για την ανασυγκρότηση της κεντροαριστεράς, σημείωσε πως ο Γιώργος Παπανδρέου αξίζει μία δεύτερη ευκαιρία, διευκρινίζοντας όμως πως η πρόσκλησή της δεν αφορά την επανένταξή του στο ΠΑΣΟΚ, «αλλά τη συμπόρευση για την δημιουργία ενός μεγάλου πολιτικού και κοινωνικού ρεύματος στον χώρο της Κεντροαριστεράς».\nΑποκάλυψε παράλληλα πως δεν έστειλε επιστολή στον Βασίλη Λεβέντη, εξαπολύοντας πυρά κατά του προέδρου της Ένωσης Κεντρώων:\nΔεν έστειλα επιστολή στον κ. Λεβέντη, γιατί η στάση του είναι αντιφατική αυτό το διάστημα. Έχει πει πράγματα κατώτερα των περιστάσεων. Ακόμα και εδώ σε αυτή την εκπομπή ήρθε και είπε υποτιμητικά και απαξιωτικά λόγια για το συμβούλιο πολιτικών αρχηγών.\nΌσον αφορά τον Σταύρο Θεοδωράκη, σημείωσε ότι το ΠΑΣΟΚ έχει καλή επικοινωνία. ««Η κοινωνία θα επιλέξει ποιος θα είναι επικεφαλής της μεγάλης δημοκρατικής παράταξης», σχολίασε.\nΠρόσθεσε ότι ο πρώην πρόεδρος του ΠΑΣΟΚ Ευάγγελος Βενιζέλος «είναι παρών και δίνει τις μάχες του για τη Δημοκρατική Συμπαράταξη», ωστόσο εξήγησε ότι «πάντα υπήρχαν διαφορετικές απόψεις στο εσωτερικό του ΠΑΣΟΚ». Αναφερόμενη στη διαγραφή του κ. Γρηγοράκου, έκανε λόγο για «ανεπίτρεπτη στάση» από την πλευρά του, σημειώνοντας ότι δεν διαγράφηκε για τις απόψεις του. Ταυτόχρονα, η κ. Γεννηματά διεμήνυσε πως η Κουμουνδούρου δε χωρά σε αυτόν τον υπό διαμόρφωση διάλογο.\nΣχετικά με το προσφυγικό κατηγόρησε την κυβέρνηση ότι μετέτρεψε τη χώρα «σε ένα τεράστιο hotspot», ενώ σημείωσε ότι οι εικόνες στην Ειδομένη «είναι ντροπή για την Ευρώπη και την Ελλάδα». Εκτίμησε δε πως η συμφωνία ΕΕ – Τουρκίας είναι πάρα πολύ δύσκολο να εφαρμοστεί.\nΓΙΩΡΓΟΣ ΠΑΠΑΝΔΡΕΟΥ ΦΩΦΗ ΓΕΝΝΗΜΑΤΑ ΠΑΣΟΚ ΚΥΒΕΡΝΗΣΗ ΕΙΔΟΜΕΝΗ


Το φύλλο εργασίας με την ευσύνοπτη απόδοση του μαθήματος, τις πολύ ενδιαφέρουσες ιστορικές πηγές και τις εικόνες με τα μνημεία της Κωνσταντινούπολης.\nΟι οδηγίες προς τον/την εκπαιδευτικό και οι απαντήσεις των ασκήσεων.\nΜια εξαιρετικά πλούσια προβολή 29 διαφανειών στην οποία θα βρούμε φωτογραφίες και εικόνες της Κωνσταντινούπολης και των μνημείων της, τα κυριότερα σημεία του μαθήματος, ιστορικές πηγές, αλλά και ερωτήσεις ανακεφαλαίωσης!\nΈνα συναρπαστικό κουίζ 10 διαφανειών με το οποίο όλοι οι μαθητές θα κατακτήσουν τη στοχοθεσία του μαθήματος !!! Όλοι θα θελήσουν να έρθουν στον διαδραστικό πίνακα και όλοι θα προσηλωθούν στο τάμπλετ, για να μας δείξουν τις γνώσεις τους!


Αποχωρεί ο Σ. Λαζαρίδης από το τιμόνι της ΕΧΑΕ, τι αποφάσισε το Δ.Σ. | Business Daily\n25 Οκτ 2021 22:21 Ανανεώθηκε: 22:39\nΤην πρόθεση του διευθύνοντος συμβούλου της ΕΧΑΕ, Σωκράτη Λαζαρίδη, να αποχωρήσει από τη θέση του γνωστοποίησε πριν από λίγο το Δ.Σ. της εταιρείας προχωρώντας παράλληλα στην εκκίνηση της διαδικασίας διαδοχής.«To Διοικητικό Συμβούλιο της ΕΧΑΕ ανακοινώνει ότι ο Διευθύνων Σύμβουλος της Εταιρείας κ. Σωκράτης Λαζαρίδης ενημέρωσε τα μέλη του Δ.Σ. για την πρόθεσή του να αποχωρήσει από την θέση του Διευθύνοντος Συμβούλου».\nΗ αποχώρηση του κ. Λαζαρίδη έρχεται μετά από πολύμηνη σχετική φημολογία ενώ υπήρξαν πληροφορίες ότι πιέσεις για την αποχώρησή του από την ΕΧΑΕ άσκησαν και κυβερνητικοί παράγοντες. Σύμφωνα με την ανακοίνωση του Δ.Σ. της ΕΧΑΕ, ο κ. Λαζαρίδης θα παραμείνει στον όμιλο ως σύμβουλος διοίκησης μετά την εκλογή νέου Διευθύνοντος Συμβούλου ώστε να συμβάλει στην ομαλή μετάβαση της διοίκησης.\nΠαράλληλα το Δ.Σ. αποφάσισε να αναθέσει στην Επιτροπή Επιλογής Υποψηφίων (nomination committee) την έναρξη διαδικασίας επιλογής υποψηφίων, με στόχο η όλη διαδικασία να έχει ολοκληρωθεί στις αρχές του επόμενου έτους.\n«To Διοικητικό Συμβούλιο της ΕΧΑΕ ανακοινώνει ότι ο Διευθύνων Σύμβουλος της Εταιρείας κ. Σωκράτης Λαζαρίδης ενημέρωσε τα μέλη του Δ.Σ. για την πρόθεσή του να αποχωρήσει από την θέση του Διευθύνοντος Συμβούλου.\nΜε τον τρόπο αυτό θα συμβάλει στην ομαλή μετάβαση της διοίκησης και ταυτόχρονα η αναγνωρισμένη εμπειρία και γνώση του θα παραμείνει διαθέσιμη για την συνέχιση των προσπαθειών της ΕΧΑΕ στο νέο διεθνές ανταγωνιστικό περιβάλλον. O κ. Σωκράτης Λαζαρίδης θα παραμείνει στη θέση του ως Διευθύνων Σύμβουλος για ένα εύλογο διάστημα ολίγων μηνών, ώστε να υπάρξει το αναγκαίο χρονικό περιθώριο να ολοκληρωθεί η διαδικασία επιλογής του διάδοχου σχήματος.\nTο Δ.Σ. αποφάσισε, με βάση το υφιστάμενο πρόγραμμα διαδοχής (succession plan) του Ομίλου, στο πλαίσιο των κανόνων βέλτιστης εταιρικής πρακτικής, να αναθέσει στην Επιτροπή Επιλογής Υποψηφίων (nomination committee) την έναρξη διαδικασίας επιλογής υποψηφίων, με στόχο η όλη διαδικασία να έχει ολοκληρωθεί στις αρχές του επόμενου έτους.»


Μητσοτάκης : Λάθος του Ερντογάν, αν θεωρεί ότι δεν θα υπερασπιστώ την κυριαρχία της Ελλάδας – Αγγελιαφόρος\n. Ελληνοτουρκικές σχέσεις, Κυρ. Μητσοτάκης πρωθυπουργός Ελλάδος, Οικονομικό Φόρουμ Νταβός\nΣυζήτηση με τον πρόεδρο του Οικονομικού Φόρουμ του Νταβός, Μπέργκε Μπρέντε.\nΣαφές μήνυμα στον Ταγίπ Ερντογάν, μετά τις πρόσφατες δηλώσεις του, έστειλε ο Έλληνας πρωθυπουργός , Κυριάκος Μητσοτάκης, στη συζήτηση του με τον πρόεδρο του Οικονομικού Φόρουμ του Νταβός, Μπέργκε Μπρέντε.\nΟ Κυριάκος Μητσοτάκης τόνισε ότι «με την Τουρκία είμαστε γείτονες, πάντα θα χρειάζεται να μιλάμε και πάντα θα κρατάμε ανοιχτά τα κανάλια επικοινωνίας, δεν θα είμαστε ποτέ εμείς που θα διακόψουμε την επικοινωνία με τους γείτονές μας. Από την άλλη, όμως, εάν ο πρόεδρος Ερντογάν θεωρεί πως δεν θα υπερασπιστώ την κυριαρχία της Ελλάδας και τα κυριαρχικά μας δικαιώματα, ή δεν θα “διεθνοποιήσω” ότι η Τουρκία συμπεριφέρεται ως αναθεωρητική δύναμη, τότε έχει εσφαλμένη εντύπωση».\n«[Τον Μάρτιο του 2020] έλεγε ακριβώς τα ίδια πράγματα. Ότι δεν θέλει να μου μιλάει. Ίσως αλλάξει άποψη, αλλά στο τέλος της ημέρας, είμαστε γείτονες, πάντα πρέπει να συζητάμε και πρέπει να κρατήσουμε τα κανάλια επικοινωνίας ανοικτά», είπε ο κ. Μητσοτάκης.\nΟ πρωθυπουργός έκανε λόγο για απαράδεκτη πρακτική κληθείς να σχολιάσει τον άνευ προηγουμένου μεγάλο αριθμό υπερπτήσεων τουρκικών μαχητικών πάνω από ελληνικά νησιά. «Θα θίγω το συγκεκριμένο ζήτημα όποτε μου δίνεται η ευκαιρία, έως ότου η Τουρκία αλλάξει τη συμπεριφορά της», σημείωσε χαρακτηριστικά ο Κυριάκος Μητσοτάκης.\nΑναλυτικά όλη η συζήτηση με τον Μπέργκε Μπρέντε στο Νταβός


Καρκατσούλης για τη «βροχή» τροπολογιών: Εκεί κρύβονται τα ρουσφέτια\nΕπανέρχεται μέσω των social media, σχολιάζοντας: «Η νομοθέτηση της διετίας:ένα συνονθύλευμα από πελατειακές διευθετήσεις.Τα πάντα "ρυθμίζονται" με τροπολογίες &αδιαφάνεια. #topotami #Grexit»\nΜετά την «βροχή» τροπολογιών στη Βουλή\nτην προηγούμενη Πέμπτη, οι αντιδράσεις συνεχίζονται από κάθε πλευρά.\nΓια το «τσουνάμι» των τροπολογιών είχε εμφανώς, εκφράσει τις αντιθέσεις του ο βουλευτής του Ποταμιού, Παναγιώτης Καρκατσούλης, ο οποίος είχε κάνει λόγο για νομοθετικό ευτελισμό της Βουλής.\nΣήμερα, επανέρχεται μέσω των social media, σχολιάζοντας:\n«Η νομοθέτηση της διετίας:ένα συνονθύλευμα από πελατειακές διευθετήσεις.Τα πάντα "ρυθμίζονται" με τροπολογίες &αδιαφάνεια. #topotami #Grexit»\nΜάλιστα, παραθέτει στον προσωπικό του λογαριασμό στο twitter, και έναν ακριβή πίνακα με τον αριθμό των τροπολογιών που έχουν περάσει από το 2015.\n«56 νομοσχέδια-501 υπουργικές τροπολογίες- Από τον Σεπτέμβρη 2015 έχουν εισάγει 56 νομοσχέδια και 88 κυρώσεις διεθνών συμφωνιών. Στο ίδιο διάστημα έχουν κατατεθεί 501 υπουργικές τροπολογίες και 607 βουλευτικές τροπολογίες. Στις τροπολογίες κρύβονται τα ρουσφέτια», αναφέρεται στον πίνακα.\nΔείτε ολόκληρο το tweet του βουλευτή του Ποταμιού


THERMO-ΥΓΡΟΜΕΤΡΟ - Σπορά και την ΜΟΣΧΕΥΜΑΤΑ : 4 produits - Culture Indoor\n> Σπορά και την ΜΟΣΧΕΥΜΑΤΑ>THERMO-ΥΓΡΟΜΕΤΡΟ\nΈνα θερμο-υγρόμετρο είναι ένα ηλεκτρονικό εξοπλισμό μέτρησης τόσο της θερμοκρασίας (συνήθως σε ° C) και σχετική υγρασία (% του επιπέδου κορεσμού). Με αισθητήρες, το κλίμα του δωματίου μεγαλώνουν σας θα πρέπει να ελέγχονται.\nWinflex - Thermo-Υγρόμετρο ανιχνευτή, την θερμοκρασία και...\nμετρήσεις Μέσο υγρασία (υγρασία του αέρα) και η θερμοκρασία των χώρων σας.\nμετρήσεις Μέσο υγρασία (υγρασία του αέρα) και η θερμοκρασία των χώρων σας. Εμφανίζει ελάχιστα και μέγιστα από την άποψη της θερμοκρασίας και της υγρασίας (πολύ χρήσιμο για να μην διαταραχθεί τα φυτά σας Night Live ή απλά την απουσία σας!). Πρακτική χάρη σε θερμοκρασίες ανιχνευτή της μέτρησης και της υγρασίας απελαύνονται (καλώδιο 1 μέτρο) και να έχει άμεση ανάγνωση κλιματικών παραμέτρων σας έξω από το θάλαμο καλλιέργειας, χωρίς να χρειάζεται να το ανοίξει. Απαραίτητο για τον κηπουρό ανήσυχοι...\nΘέρμο ψηφιακό υγρόμετρο, θερμοκρασία και υγρασία\nμετρήσεις Μέσο υγρασία (υγρασία του αέρα) και η θερμοκρασία των χώρων σας. Εμφανίζει ελάχιστα και μέγιστα από την άποψη της θερμοκρασίας και της υγρασίας (πολύ χρήσιμο για να μην διαταραχθεί τα φυτά σας Night Live ή απλά την απουσία σας!). Απαραίτητο για συνειδητή κηπουρός παρακολούθηση όλων των «κλιματικών» παραμέτρους μέσα στο χώρο του. Οδηγίες: να θέσει πάντα στην κορυφή των φυτών σας ... (σκεφτείτε γιατί το βέλκρο ....) (Η εικόνα) χαρακτηριστικά: Εύρος μέτρησης: -50 ° C - + 70 ° C / -58 °...\nΘερμο-υγρόμετρο ανιχνευτή (μέτρηση της σχετικής υγρασίας...\nΤο μίνι υγρόμετρο θερμο: μικρό, αξιόπιστο και καινοτόμο!\nΝέα !!! Thermo / Hygro-ES Mini THM001 THERMO ΥΓΡΟΜΕΤΡΟ Μέτρηση υγρασίας και θερμοκρασίας Το μίνι υγρόμετρο θερμο: μικρό, αξιόπιστο και καινοτόμο! Μια πραγματική καινοτομία στον κλάδο υδροπονία, το θερμόμετρο / υγρόμετρο Classic έρχεται σε ένα μικρότερο μοντέλο: το MINI Thermohygrometer ES-THM001. Εκτός από το μικρό της μέγεθος, αυτό περιλαμβάνει τώρα ένα απομακρυσμένο ιχνηλάτη των 150 cm, που μπορούν να μετρήσουν τόσο της θερμοκρασίας και της υγρασίας. Η ικανότητά του να μετρούν με...\nΘερμόμετρο / υγρόμετρο LCD μαγνητική 65X80MM BLACK - OTIO\nΘερμόμετρο / υγρόμετρο μαύρο χρώμα LCD. Επιπλέον επίπεδη σχεδίαση. Ιδανική λύση για τον έλεγχο της υγρασίας του εσωτερικού κήπου.\nΘερμόμετρο / υγρόμετρο μαύρο χρώμα LCD, μαγνητικό στερέωσης. Προδιαγραφές: εύρος θερμοκρασίας από 0/50 ° C (32/122 ° F). το κουμπί reset. Ισχύς 2 LR1130 1.5V παρέχονται. Μέγεθος: 8 cm X 6,5 cm X 0,9 cm (H * L * P). Μονάδα οθόνης σε βαθμούς Κελσίου ή βαθμούς Φαρενάιτ. δείκτης Trend T * οι επόμενες 12 ώρες. Εσωτερική χρήση μόνο. Μαγνητική τοποθέτηση. Μαύρο Colori. Χρησιμοποιείται για τη μέτρηση της σχετικής υγρασίας του αέρα. Αυτό εσωτερικό θερμόμετρο / υγρόμετρο είναι εξοπλισμένο...


Η Λευκάδα κινδυνεύει να χάσει την διαχείριση του προγράμματος Leader – Meganisi News\n“Σύμφωνα με έγκυρες πληροφορίες η Λευκάδα κινδυνεύει να χάσει τη διαχείρηση του πρόγραμματος Leader το οποίο διαχειρίζεται η αναπτυξιακή εταιρεία ΑΝΑ.ΛΗ Λευκάδας, βασικοί μέτοχοι της οποίας είναι η Περιφερειακή Ενότητα Λευκάδας, ο Δήμος Λευκάδας και ο Δήμος Μεγανησίου.\nΑναμένεται η τελική απόφαση του υπουργείου που σύμφωνα πάντα με το ρεπορτάζ είναι η αφαίρεση της διαχείρισης του προγράμματος από την Διοίκηση της εταιρείας στην Λευκάδα δίχως ωστόσο να χαθεί το πρόγραμμα.”\n… Συνέχεια στο ρεπορτάζ της lefkadanews.com.\nTags: LEADER, ΑΝΑ.ΛΗ., ΔΗΜΟΣ ΜΕΓΑΝΗΣΙΟΥ, ΔΙΑΧΕΙΡΙΣΗ, ΛΕΥΚΑΔΑ\n8 Φεβρουαρίου 2013 στις 5:27 μμ\nΤο Μεγανήσι, να πληροφορήσετε την κ. Μεσσήνη, έχει συμπράξει με την ΤΡΙΧΩΝΙΔΑ ΑΕ για το πρόγραμμα Leader και δεν έχει καμμία σχέση με την Λευκάδα. Το πρόβλημα που έχουμε στο Μεγανήσι είναι ότι οι επιδοτήσεις για τα τουριστικά είναι λίγες. Υπάρχουν κονδύλια για την μεταποίηση για όποιον ενδιαφέρεται. Ένα εξίσου μεγάλο πρόβλημα αποτελεί η χρηματοδότηση, λόγω των εγγυήσεων των τραπεζών και το μεγαλύτερο πρόβλημα είναι η υπερφορολόγηση που ακυρώνει κάθε σκέψη για οποιαδήποτε επένδυση(για όσους διαθέτουν κεφάλαια). Τώρα, εάν συζητάμε για την Λευκάδα, για τι πράγμα μιλάμε, για τα χαμένα;


Δημήτριος Βυζάντιος: Ο λογοτέχνης ο Ελληνισμός και η Παιδεία - ΒΗΜΑ ΟΡΘΟΔΟΞΙΑΣ\nΔημήτριος Βυζάντιος: Ο Δημήτριος Βυζάντιος (1790-1853) ήταν ο λογοτέχνης, που αγωνίστηκε με τον τρόπο του να ελευθερωθεί η Ελλάδα και να προωθηθεί η Παιδεία, με τη σωστή εκμάθηση της γλώσσας.\nΓεννήθηκε στην Κωνσταντινούπολη και εκεί από έναν καλόγερο έμαθε τα πρώτα του γράμματα και την τέχνη της αγιογραφίας. Έμεινε στην Πόλη εργαζόμενος ως ζωγράφος και εμπλουτίζοντας τις γνώσεις του έως το 1812. Τότε ο Μπέης της Τύνιδας έχοντας συστάσεις για τη μόρφωσή του τον προσέλαβε ως διερμηνέα του. Η θέση του εξασφάλιζε τιμές και χρήματα, όταν όμως από καπετάνιο πληροφορήθηκε ότι άρχισε η Επανάσταση στην Ελλάδα η ψυχή του συγκλονίστηκε. Εγκατέλειψε τα πάντα και «έτρεξεν ως διψώσα έλαφος εις το στάδιον της ελληνικής ελευθερίας», όπως γράφει ο Αρχιμανδρίτης Αμβρόσιος Φραντζής στην «Ιστορία τη Αναγεννηθείσης Ελλάδος» (Εκδ. 1841, τόμ. Δ΄, σελ. 135).\nΕτικέτες: ΔΗΜΗΤΡΙΟΣ ΒΥΖΑΝΤΙΟΣ


Του κόκκινου δανείου. Του Δημήτρη Μ. Δημητρίου\n«Ας υποθέσουμε πως η πρόταση του ΔΗΚΟ ψηφιστεί σε νόμο. Πείτε μου μετά, ποιος μέχρι σήμερα τυπικός δανειολήπτης, θα ξαναπληρώσει τη δόση του; Κανείς.».\nΤα μη εξυπηρετούμενα δάνεια θα είναι ένα από τα κυρίαρχα θέματα της επικαιρότητας. Και δικαίως, μιας και όντως μπορεί να εξελιχθεί σε ωρολογιακή βόμβα, όπως τη χαρακτήρισε ο Νικόλας Παπαδόπουλος. Το ύψος των μη εξυπηρετούμενων δανείων ξεπερνά τα 27 δισ. και σε ποσοστό είναι λίγο λιγότερα από το 50% του συνόλου των δανείων. Με αυτά τα δεδομένα κανείς δεν μπορεί να πει πως το πρόβλημα είναι τεχνητό ή ότι εσκεμμένα δεν εξυπηρετούνται τα δάνεια. Εξαιρέσεις βέβαια πάντα υπάρχουν.\nΗ διαδικασία ψήφισης του νόμου για πώληση δανείων θα φέρει ξανά δυστυχώς τα όπλα του εύκολου λαϊκισμού «επ’ ώμου», με τον κίνδυνο να χαθεί η ουσία της συζήτησης στα γνώριμα μονοπάτια της πολιτικής παραδοξότητας. Τον χορό έσυρε την Πέμπτη ο πρόεδρος του ΔΗΚΟ Νικόλας Παπαδόπουλος, ανακοινώνοντας τα τρία μέτρα για τη διαχείριση των ΜΕΔ. Το μεγαλύτερο βάρος στην πρότασή του το έριξε στην πρόνοια, που θα αποτελέσει και προϋπόθεση για την ψήφιση του νόμου από το ΔΗΚΟ, όπως τον πρώτο λόγο στη αγορά ενός ΜΕΔ, στη νέα μειωμένη τιμή, να τον έχει ο πρωτοφειλέτης ή ο εγγυητής πριν πωληθεί σε τρίτους από την τράπεζα.\nΑς υποθέσουμε πως η πρόταση του ΔΗΚΟ ψηφιστεί σε νόμο. Πείτε μου μετά, ποιος μέχρι σήμερα τυπικός δανειολήπτης, θα ξαναπληρώσει τη δόση του; Κανείς. Και θα έχουν δίκαιο. Θα αφήσουν το δάνειό του να κυλήσει και να χαρακτηριστεί ως μη εξυπηρετούμενο, και μετά θα έχουν τον πρώτο λόγο στο να το αγοράσουν κοψοχρονιά, με 20 ή και 30% έκπτωση. Θα επιβραβευθούν δηλαδή όσοι μέχρι σήμερα δεν πλήρωναν και θα τιμωρηθούν όλοι όσοι είναι τυπικοί. Αλλά, και πέρα από αυτό, με την κοινή λογική, κάποιος που σήμερα αδυνατεί να πληρώσει τη δόση του, πώς θα βρει τα χρήματα να αγοράσει το δάνειό του; Λογικά, και με δεδομένο τον εξορθολογισμό του τραπεζικού μας συστήματος, κανένα τραπεζικό ίδρυμα δεν θα δανείζει κάποιον που σήμερα έχει κόκκινο δάνειο. Άρα, ή τα είχε τα λεφτά στα μαξιλάρια ή στο εξωτερικό ή απλά θα αδυνατεί να το πράξει.\nΟι τράπεζες δεν καίγονται για τα οικιστικά δάνεια. Αυτά έτσι και αλλιώς θα είναι δύσκολο να τα μεταπωλήσουν. Αυτά που θα είναι σε «πρώτη ζήτηση» θα είναι τα επιχειρηματικά ή τα δάνεια που αφορούν εμπορικά και τουριστικά ακίνητα. Και εδώ είναι και η παγίδα της πρότασης του Νικόλα Παπαδόπουλου. Αν η πονηριά πίσω από αυτήν είναι για να πάρουν μισοτιμής –η διεθνής πρακτική λέει πως η πώληση δανείων μπορεί να κινηθεί από 10 μέχρι 90% της αξίας τους– οι μεγάλοι επιχειρηματίες με τα μεγάλα και τα περιζήτητα δάνεια, που μάλλον είναι και αυτοί που θα έχουν σήμερα καταθέσεις και τη δυνατότητα να το κάνουν. Αν δηλαδή θα κάνουμε δώρο σε όσους σήμερα κρατούν στον αναπνευστήρα την τραπεζική υγεία και τα μη εξυπηρετούμενα στα 27 δισ. ευρώ. Αν συμβεί αυτό, θα δημιουργήσουμε ένα πρώτης τάξεως κούρεμα του ιδιωτικού χρέους, μειώνοντας την ίδια ώρα τη δυνατότητα για πώληση σοβαρού και μαζικού πορτοφολιού δανείων στα hedge fund.\nΚανείς δεν θέλει να δούμε συμπατριώτες μας να χάνουν την πρώτη τους κατοικία. Και εκεί θα πρέπει να υπάρξει εξαίρεση και σωστή και ουσιαστική αναδιάρθρωση των δανείων τους. Άλλωστε, αν υπάρξει δυνατότητα για πώληση όλων των άλλων μη εξυπηρετούμενων, αυτό είναι εύκολο να γίνει. Τα δάνεια που σήμερα έχουν εγκλωβίσει την ανάπτυξη και που δεν επιτρέπουν την δανειοδότηση, υγιών, σωστών και τυπικών μικρομεσαίων επιχειρήσεων πρέπει να τα πωλήσουμε χωρίς να επιβραβεύουμε αυτούς που δεν πλήρωναν. Είναι ο μόνος τρόπος να μειώσουν ζημιές οι τράπεζες και να μπορέσουν να χρηματοδοτήσουν όσους οργανισμούς έχουν τη δυνατότητα για να προσθέσουν στην ανάπτυξη της Κύπρου.\nΔυστυχώς, δεν υπάρχουν πολλά που μπορούν να γίνουν στο συγκεκριμένο. Και δεν μπορούμε ούτε να τσουβαλιάσουμε όλα τα δάνεια μαζί αλλά ούτε να συνεχίσουμε να εξαγγέλλουμε προτάσεις «μείγμα» εξυπηρέτησης των φίλων μας και εξυπηρέτησης του λαϊκού αισθήματος. Πρέπει να διαλέξουμε.\nΑς υποθέσουμε πως η πρόταση το ΔΗΚΟ ψηφιστεί σε νόμο. Πείτε μου μετά, ποιος μέχρι σήμερα τυπικός δανειολήπτης, θα ξαναπληρώσει τη δόση του; Κανείς. Και θα έχουν δίκαιο. Θα αφήσουν το δάνειό του να κυλήσει και να χαρακτηριστεί ως μη εξυπηρετούμενο, και μετά θα έχουν τον πρώτο λόγο στο να το αγοράσουν κοψοχρονιά, με 20 ή και 30% έκπτωση. Θα επιβραβευθούν δηλαδή όσοι μέχρι σήμερα δεν πλήρωναν και θα τιμωρηθούν όλοι όσοι είναι τυπικοί. Αλλά, και πέρα από αυτό, με την κοινή λογική, κάποιος που σήμερα αδυνατεί να πληρώσει τη δόση του, πώς θα βρει τα χρήματα να αγοράσει το δάνειό του; Λογικά, και με δεδομένο τον εξορθολογισμό του τραπεζικού μας συστήματος, κανένα τραπεζικό ίδρυμα δεν θα δανείζει κάποιον που σήμερα έχει κόκκινο δάνειο. Άρα, ή τα είχε τα λεφτά στα μαξιλάρια ή στο εξωτερικό ή απλά θα αδυνατεί να το πράξει.\nPrevious Article Αγαπητέ ηγέτη, χρειαζόμαστε ελπίδα. Του Δημήτρη Μ. Δημητρίου\nNext Article Δείξε μου τον σκύλο σου... Του Δημήτρη Μ. Δημητρίου


Χρήστος Γούτος: «Κάποιοι νόμιζαν ότι θα κατάφερναν να ποδηγετήσουν την τοπική κοινωνία»\nΣε μεγάλη συγκέντρωση κατοίκων του τ.Δήμου Διακοπτού μίλησε ο υποψήφιος δήμαρχος Αιγιάλειας, που από την αρχή της ομιλίας κατήγγειλε «όσους νόμιζαν ότι το Διακοπτό θα κατάφερναν να το ποδηγετήσουν. «Τα παπαγαλάκια τους, πέταξαν, χάθηκαν και σώπασαν. Τώρα δεν κελαηδούν δημοτικά, γιατί είδαν -όπως κι ο κόσμος- τα ψηφοδέλτιά μας. Ψηφοδέλτια αξιόμαχα, με καλά στελέχη του συνδυασμού, που σας κοιτούν στα μάτια, σας μιλούν για τον τόπο σας και σας λένε… «Πάμε όλοι μαζί για το Διακοπτό, πάμε όλοι μαζί στην Αιγιάλεια του Αύριο».\nΕπίσης κατήγγειλε την ΤΡΑΙΝΟΣΕ, που για πάνω από 20 ημέρες άφησε Διακοπτό και Καλάβρυτα χωρίς τρενάκι. «Βρέθηκα στο σημείο της ζημιάς, από την πρώτη στιγμή, μαζί με συνεργάτες μηχανικούς. Εγώ πήγα, άλλοι δεν έμαθαν δεν άκουσαν τίποτα. Ωραίο ενδιαφέρον. Θεωρίες πολλές και πράξεις μηδέν».Και πρόσθεσε: «να γνωρίζουν στην ΤΡΑΙΝΟΣΕ ότι, ως δήμαρχος, δεν θα τους αφήσω σε χλωρό κλαρί, για το τρενάκι. Θα ζητάω επίμονα, συντήρηση, προβολή και συνέργειες με μας και το Σύλλογο Φίλων του Οδοντωτού. Δεν είναι τυχαίο, βασικό κομμάτι του εμβλήματός μας. Γιατί πολλοί μιλούν γι αυτό, αλλά μόνο εμείς το κάναμε σήμα κατατεθέν κι αυτό σημαίνει πολλά».\n• Διατήρηση της Αντιδημαρχίας Διακοπτού, παράλληλα με αποκέντρωση προσωπικού και μηχανημάτων που πάρθηκαν το 2010.\n• Κάνουμε παγκόσμιο τουριστικό προϊόν τον Οδοντωτό. Είναι κάτι που κανείς άλλος δεν διαθέτει. Μαζί προβάλουμε το Μουσείο και την ιστορία του τρένου.\n• Ενθαρρύνουμε επενδυτές να φτιάξουν ξενοδοχεία στο Διακοπτό απαλλάσσοντας από Δημοτικά Τέλη για μιας 10ετία.\n• Προβάλλουμε για εναλλακτικό τουρισμό τους γραφικούς μας οικισμούς , Κερνίτσα, Αγίους Αναργύρους, Νιάματα, Βρόσθενα και άλλους\n• Αντιμετωπίζουμε, άμεσα, σε συνεργασία με την Περιφέρεια και το υπουργείο Περιβάλλοντος το μεγάλο πρόβλημα της Διάβρωσης των Ακτών, για να κάνουμε πιο ασφαλείς τις παραλίες μας, τις μοναδικές παραλίες του Διακοπτού, της Εγκάλης, των Τρυπιών, της Ροδιάς, των Νικολεϊκων και του Ριζομύλου. Κάνουμε, εμείς ως Δήμος όσα μας αναλογούν, για διατήρηση της Γαλάζιας Σημαίας στην πανέμορφη Πούντα, αλλά και στον Ελαιώνα.\n• Νομιμοποιούμε και αξιοποιούμε το Λιμανάκι του Διακοπτού για την αλιεία και τον τουρισμό όπως και το μοναδικό Μπαλκόνι της Τράπεζας.\n• Αξιοποιούμε τη Δυτική Πλευρά του Βουραϊκού για ανάδειξη και της εκεί παραλίας.\n• Ενώνουμε με μόνιμη Γέφυρα Ελαιώνα και Διακοπτό\n• Λάμπες παντού, καθαριότητα στα Κοιμητήρια, έργα σοβαρά στην Αγροτική Οδοποιία και αντιμετώπιση των προβλημάτων Άδρευσης και Ύρδευσης\n• Αναδεικνύουμε την προσπάθεια στην Αρχαία Ελίκη και πιέζουμε για άμεσες ανασκαφές. Ιδρύουμε Μουσείο ευρημάτων της Αρχαίας Ελίκης σε κτίριο της σημερινής Ελίκης\n• Προβάλουμε παράλληλα, τη Βούρα και τη Σπηλιά του Ηρακλή.\n• Πανελλήνιας εμβέλειας εκδήλωση για τον Διονύση Παπαγιαννόπουλο. Κάνουμε τη γενέτειρά του γνωστή πανελλαδικά ως πρωτεύουσα του γέλιου.\n• Συνεργαζόμαστε με τη “ΝΕΑ ΠΝΟΗ”, την πολύ καλή Θεατρική Ομάδας και κάθε τοπικό φορέα και σύλλογο.\n• Προωθούμε τα τοπικά προϊόντα της περιοχής\n• Κάνουμε γενική ανακαίνιση στα Δημοτικά -και φτιάχνουμε οπωσδήποτε νέο Νηπιαγωγείο στο Διακοπτό, για να μην παίζουν τα παιδιά στο δρόμο.\n• Αξιοποιούμε το Σχολαρχείο Τράπεζας.\n• Θα κάνουμε αυτά που πρέπει στα Γήπεδα και θα ενισχύσουμε τα φυτώρια των τοπικών Αθλητικών και Πολιτιστικών Σωματείων.\n• Με δημοτική χρηματοδότηση υιοθετούμε πλήρως τις εκδηλώσεις που κρατούν ζωντανά ήθη και έθιμα του τόπου – Το ίδιο και το Καρναβάλι του Διακοπτού . Και βέβαια ότι πρέπει να γίνει ακόμα στην αίθουσα του Πνευματικού Κέντρου.\n• Ν’ ανοίξει κανονικό Τραπεζικό Υποκατάστημα στο Διακοπτό όπως και να επανασυσταθεί το Αστυνομικό Τμήμα. Δεν είναι χωριό το Διακοπτό αλλά μια κωμόπολη ανασφαλής που θέλει προστασία.\n• Παράλληλα παρεμβαίνουμε για τεχνικά λάθη στην Ολυμπία οδό και στη νέα γραμμή του τρένου. Εκσυγχρονισμό μας είπα κι όχι πλημμύρες, σκοτάδια σαν μην έφθανε η μη υπογειοποίηση και τα τείχη που ύψωσαν.\nΤέλος, σε ό,τι αφορά τη σύσταση νέου χωριστού Δήμου Ανατολικής Αιγιάλειας ο κ. Γούτος είπε;«Προτιμώ έναν ενιαίο και ισχυρό Δήμο, αλλά αν οι τοπικές κοινωνίες το αποφασίσουν δεν θα φέρω καμία αντίρρηση και θα στηρίξω».\n«Ποιοτική Αιγιάλεια»: «Οργανώνουμε το Δήμο – Εξυπηρετούμε τον Πολίτη»\nΚ. Παπακωνσταντίνου: “Ισχυρότερη από ποτέ η Οικολογική Δυτική Ελλάδα στο Περιφερειακό Συμβούλιο”\nΑπάντηση Τριανταφυλλόπουλου στον Γούτο και δημόσιο κάλεσμα σε «ντιμπέιτ»\nΟριστικοποίηση στοιχείων έως τις 28/2 για τους ιδιοκτήτες ακινήτων βραχυχρόνιας μίσθωσης\nΆγγελος Τσιγκρής: «Ο άλλος δρόμος για την αντιμετώπιση της μάστιγας των ναρκωτικών»